text:
2018-2030-njy ýyllarda Türkmenistanyň suw hojalygyny ösdürmek boýunça Maksatnama işläp taýýarlanylar
Paýtagtymyzdaky Oba hojalyk toplumynyň binasynda geçirilen maslahatda hormatly Prezidentimiz Gurbanguly Berdimuhamedowyň öňde goýan wezipelerini nazara almak bilen, ýurdumyzyň suw hojalygy pudagyny mundan beýläk-de ösdürmegiň meseleleri ara alnyp maslahatlaşyldy. Maslahata welaýatlaryň häkimleri, Mejlisiň deputatlary, oba hojalyk toplumynyň, birnäçe ministrlikleriň hem-de pudak edaralarynyň, “Daýhanbank” döwlet täjirçilik bankynyň ýolbaşçylary we hünärmenleri, Ylymlar akademiýasynyň wekilleri, suw hojalygy pudagynyň işgärleri, oba hojalyk ýokary okuw mekdepleriniň mugallymlary hem-de ylmy-barlag institutlarynyň işgärleri gatnaşdylar.
Çykyş edenleriň belleýişleri ýaly, hormatly Prezidentimiz Gurbanguly Berdimuhamedow ýurdumyzy durmuş-ykdysady taýdan ösdürmegiň maksatnamasynda obasenagat toplumynyň we beýleki pudaklaryň sazlaşykly ösüşiniň, daşky gurşawy goramagyň, halkymyzyň amatly durmuş derejesini üpjün etmegiň möhüm şerti hökmünde suw serişdelerini rejeli peýdalanmak meselelerine aýratyn ähmiýet berýär.
Ministrler Kabinetiniň 9-njy fewralda geçirilen mejlisinde döwlet Baştutanymyz 2018-2030-njy ýyllarda Türkmenistanyň suw hojalygyny ösdürmek boýunça Maksatnamany işläp taýýarlamagy tabşyrdy. Milli Liderimiz ýurdumyzyň suw hojalyk toplumynda bar bolan mümkinçilikleri netijeli peýdalanmaga, pudagyň işini kämilleşdirmäge gönükdirilen birnäçe möhüm wezipeleri öňe sürdi. Olaryň hatarynda oba hojalyk önümçiliginde ýurdumyzyň tebigy-howa şertlerini, suwy netijeli peýdalanmagyň häzirki zaman tehnologiýalaryny nazara almak bilen, oba hojalyk önümçiligine ekerançylyk meýdanlaryny suwarmagyň döwrebap usullaryny ornaşdyrmak, ýerleriň suwaryş ýagdaýyny gowulandyrmak ýaly ugurlar bar.
Durmuşa geçiririlýän giň möçberli özgertmeleriniň çäklerinde suw hojalygynyň maddy-enjamlaýyn binýadynyň berkidilmegine möhüm ugur degişlidir. Bu möhüm pudagyň tehniki taýdan enjamlaşdyrylmagyna ägirt uly maliýe serişdeleri gönükdirilýär. Ähli welaýatlarda täze gidrotehniki desgalar yzygiderli gurulýar. Suw hojalyk taslamalarynyň üstünlikli durmuşa geçirilmegi obasenagat toplumynyň netijeli ösüşini, dänäniň, pagtanyň we beýleki oba hojalyk önümleriniň öndürilýän mukdarynyň artdyrylmagyna kömek edýär.
Şu nukdaýnazardan 2016-njy ýylda Ahal welaýatynda ekin dolanyşygyna girizilen 25 müň gektara golaý ýeri suw bilen üpjün etmäge gönükdirilen suw hojalyk toplumy ulanylmaga berildi. Ol Garagum derýasyndan suw howdanlaryna we ekerançylyk meýdanlaryna suwuň zerur möçberlerini akdyrmaga mümkinçilik berýän birnäçe gidrotehniki inženerçilik desgalary özünde jemleýär.
2015-nji ýyldan 2017-nji ýyla çenli döwürde ekerançylyk meýdanlarynyň suwaryş ýagdaýyny gowulandyrmak boýunça alnyp barylýan işleriň birinji tapgyry tamamlandy. Şonda Ahal welaýatynda 28 müň 164 gektar, Balkan welaýatynda 9 müň 176 gektar, Lebap welaýatynda 11 müň 362 gektar, Mary welaýatynda bolsa 9 müň 249 gektar meýdanda degişli işler ýerine ýetirildi. Daşoguz welaýatynda şeýle çäreler 14 müň 506 gektar meýdanda tamamlaýjy tapgyrda alnyp barylýar.
Häzirki döwürde suw gurluşykçylar Lebap welaýatynyň çäginde ýerleşýän “Garaşsyzlygyň 15 ýyllygy” suw howdanynyň ikinji nobatdakysynyň birnäçe desgalaryny gurýar. Şonuň netijesinde bu suw howdanyň sygymy 3 milliard 850 million kub metre barabar bolar. Bu suw howdany derýanyň akymyny sazlaýjy we Amyderýanyň suwunyň Garagum derýasy boýunça degişli ölçeglerdäki akymyny bökdençsiz üpjün edýän desgadyr. Toplumyň desgalarynda alnyp barylýan işleriň gerimi yzygiderli giňeldilýär. Häzirki döwürde bu ýerde sygymy 4 milliard kub metre barabar bolan ikinji howdanyň gurluşygy dowam edýar.
Balkan welaýatynyň Bereket etrabynda sil suwlaryny ýygnamaga niýetlenen göwrümi 47,3 million kub metr barabar bolan Däneata suw howdany gurulýar. Şeýle hem Daşoguz welaýatynyň Köneürgenç etrabynda sygymy 20,5 million kub metre barabar bolan täze suw howdany gurulýar. Mundan başga-da, Garagum derýasynyň ugrunda ýerleşýän “Hanhowuz” suw howdanynyň sygymyny 1,5 milliard kub metre çenli artdyrmak, Murgap derýasynyň ugrunda ýerleşýän “Saryýazy” suw howdanynyň sygymyny 500 million kub metre ýetirmek göz öňünde tutulýär. Şeýle suw howdanlary suw serişdeleriniň goşmaça gorlaryny döretmäge, olary möwsüme görä netijeli peýdalanmaga, ekerançylyk meýdanlarynda suwuň has köp ulanylýan döwürlerine çenli suwy saklamaga mümkinçilik berýär.
“Türkmenistanda suw serişdelerinden rejeli peýdalanmak hem-de 2015-2020-nji ýyllarda Garagum derýasynyň suw goýberijilik mümkinçiliklerini ýokarlandyrmak boýunça işleriň maksatnamasyna” laýyklykda, ozal bar bolan suw akymyny kadalaşdyryjy we suw sorujy beketleriň durkuny täzelemek hem-de täzelerini gurmak işleri alnyp barylýar, suw ölçeýji we beýleki enjamlar gurnalýar. Birnäçe welaýaty suw bilen üpjün edýän Garagum derýasynyň 1096-njy kilometrinde sygymy 18 million kub metre deň bolan suw howdany gurlar.
”Türkmenistanyň ilatly ýerlerini arassa agyz suwy bilen üpjün etmegiň Baş maksatnamasynyň” çäklerinde -iri maýagoýum taslamalary suw önümçiligi boýunça häzirkizaman kärhanalary, suw arassalaýjy desgalary we suw geçiriji ulgamlary, Hazar deňziniň kenarynda deňiz suwuny arassalamak boýunça desgalary gurmak işleri amala aşyrylýar.
Maslahatda bellenilişi ýaly, “Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmegiň Prezidentmaksatnamasyna”laýyklykda, welaýatlarda suwarymly ekerançylyk üçin jemi 2 müň 900 gekdar tarp ýeri özleşdirmek işleri öňde durýar. Çöllük howa şertlerinde oba hojalyk ekinlerini suwuň ýeterlik mukdary bilen üpjün etmek üçin suw serişdelerini tygşytly peýdalanmaga ýardam etjek iň täze tehnologiýalaryň, innowasiýa häsiýetli ylmy-tehniki işläp taýýarlamalaryň ornaşdyrylmagyna ilkinji derejeli üns berilmelidir.
Hususan-da, her welaýatda ekerançylyk meýdanlarynyň 600 gektaryny damjalaýyn usulda suwarmak üçin niýetlenen desgalary gurmak meýilleşdirilýär.
Häzirki wagtda döwrüň örän iri suw desgasynyň “Altyn asyr” türkmen kölüniň ikinji nobatdakysynyň gurluşygy ýokary depginde alnyp barylýar. Zeý akabalarynyň bökdençsiz işlemegi netijesinde, bu köle ýurdumyzyň ekerançylyk meýdanlaryndan şor suwlar akdyrylýar, munuň özi toprakasty suwlaryň derejesiniň peselmegine, ahyrky netijede bolsa ýerleriň ýagdaýynyň gowulanmagyna, oba hojalyk ekinleriň hasyllylygynyň ýokarlandyrylmagyna, ýerli ösümlik we haýwanat dünýäsiniň baýlaşmagyna ýardam berýär.
Mundan başga-da, dünýäniň iň uly çölleriniň biri bolan Garagumuň merkezinde adam eli bilen täze kölüň döredilmegi daşky gurşawy goramak babatynda amatly şertleri döredýär, diňe bir ýurdumyzda däl-de, tutuş Merkezi Aziýa sebitinde ekologiýa ýagdaýynyň gowulandyrylmagyna kömek edýär.
Şu meselede Türkmenistan örän işjeň orny eýeleýär, bu ulgamda halkara hyzmatdaşlygynyň ösdürilmegi ugrunda yzygiderli çykyş edýär. Hormatly Prezidentimiz Gurbanguly Berdimuhamedow tarapyndan dünýä forumlarynda, şol sanda BMG-niň Baş Assambleýasynyň mejlislerinde, BMG-niň durnukly ösüş boýunça “Rio+20” maslahatynda, Ýaponiýada geçirilen tebigy heläkçilikleriň töwekgelçiliklerini azaltmak boýunça BMG-niň III Bütindünýä maslahatynda hem-de Koreýa Respublikasynda geçirilen VII Bütindünýä suw forumynda öňe sürlen oňyn başlangyçlary dünýä bileleşiginiň giň goldawuna eýe boldy.
Şol başlangyçlaryň hatarynda Aşgabatda Merkezi Aziýada howanyň üýtgemegi bilen baglanyşykly tehnologiýalar boýunça sebit merkezini açmak, BMG-niň Suw strategiýasyny işläp taýýarlamak baradaky teklipler we beýlekiler bar. Howanyň üýtgemegi bilen baglanyşykly tehnologiýalar boýunça Aşgabatda Sebit merkeziniň işlemegi üçin zerur bolan düzümleri bermäge türkmen tarapy taýýardyr.
2017-nji ýyldan bäri Araly halas etmek boýunça Halkara gaznasyna başlyklyk edýän ýurdumyz sebitiň döwletleriniň durmuş-ykdysady ösüşine ýetirýän ägirt uly täsirini nazara almak bilen, Merkezi Aziýada ekologiýa ulgamynda we suw serişdelerinden rejeli peýdalanmakda işjeň çäreleri alyp barýar.
Şunuň bilen baglylykda, ýygnananlar “Altyn asyr” Türkmen kölüniň suwlaryny şorlaşma durnukly meýdanlarda peýdalanmak bilen baglanyşykly jikme-jik ylmy-barlaglaryň geçirilmeginiň, düýedarçylygyň hem-de maldarçylygyň beýleki pudaklarynyň kölüň ýanaşyk çäklerinde, balyk senagatynyň we beýlekileriň ösdürilmegi babatynda işleriň depginlerini ýokarlandyrmagyň zerurdygyny nygtadylar.
Şonuň bilen bir hatarda, döwlet Baştutanymyzyň tabşyrygy boýunça 2030-njy ýyla çenli döwür üçin Türkmenistanyň suw hojalygyny ösdürmegiň maksatnamasyny işläp taýýarlamagyň möhüm ugurlary täze suw howdanlaryny we beýleki gidrotehniki desgalary gurmak işlerinden ybaratdyr, bu oba hojalyk meýdanlaryny suwaryş suwunyň goşmaça gorlaryny döretmäge, öri meýdanlaryny suwarmaga, ilatly ýerleri, halk hojalyk desgalaryny we ekerançyyk meýdanlaryny sil suwlaryndan goramaga niýetlenendir.
Suw pudagyny tehniki taýdan gaýtadan enjamlaşdyrmak, ýöriteleşdirilen tehnikalarynyň we enjamlaryň netijeli ulanylmagyny üpjün etmek, demir-beton gurnamalarynyň hem-de suw hojalyk pudagy üçin zerur beýleki gurluşyk serişdeleriniň ýeterlik möçberleriniň ýurdumyzda öndürilmegini ýola goýmak maksady bilen, anyk çäreleriň toplumy göz öňünde tutuldy..
Hazar sebitinde ilatyň we ekerançylyk meýdanlarynyň suw üpjünçiligini gowulandyrmak üçin deňiz suwuny arassalamak boýunça desgalaryň gurluşygyna, suw hojalyk pudagy üçin ýokaryderejeli hünärmenleriň, inžener-tehniki işgärleriň taýýarlanylmagyna, bu ugurlarda öňdebaryjy dünýä tejribesini öwrenilmegine we ornaşdyrylmagyna, toplumlaýyn ylmy-tehniki maglumatlar ulgamynyň döredilmegine ilkinji derejeli üns berler
Çykyş edenler Oba we suw hojalyk ministrligi hem-de olaryň welaýat bölümleri tarapyndan suw serişdeleriniň peýdalanylyşyna gözegçilik etmegi güýçlendirmegiň, etraplaryň daýhan birleşikleriniň hem-de kärendeçileriň suw serişdelerinden rejeli peýldanmagyň kadalaryny we düzgünlerini berjaý etmekde şahsy jogapkärçiligini ýokarlandyrmagyň zerurdygyny bellediler.
Maslahata gatnaşyjylar ýurdumyzyň obasenagat toplumynyň häzirki döwürde ösüşi üçin öňünde durýan wezipeleri ara alyp maslahatlaşmak bilen, obasenagat toplumyna işi dolandyrmagyň öňdebaryjy usullaryny, daýhan birleşikleriniň düşewüntliligini üpjün edýän ýörelgeleri işjeň ornaşdyrmak, ekerançylygy, guşçulygy, et we süýt önümçiligini, azyk hem-de beýleki pudaklary, şeýle hem oba hojalyk ylmyny, tohumçylygy işjeň ösdürmek, oba ýerlerinde durmuş meselelerini çözmek ýaly möhüm ugurlara aýratyn üns berdiler.
Şunda dürli görnüşli oba hojalyk önümleriniň dürliliginiň möçberini artdyrmak, ýurdumyzda azyk bolçulygyny döretmek wezipeleri Türkmenistanyň ykdysady kuwwatynyň pugtalandyrylmagyna, halkymyzyň abadançylygynyň ýokarlandyrylmagyna gönükdirilen syýasatyň ileri tutulýan möhüm ugurlarydygy nygtaldy. Bu ulgamda obasenagat toplumynda geçirilýän toplumlaýyn özgertmeler hem-de pulagyň ägirt uly kuwwatynyň doly durmuşa geçirilmegine gönükdirilen iri möçberli özgertimeler netijesinde uly üstünlikler gazanyldy.
Döwletimiz pudagyň işgärlerine onuň tehniki taýdan gaýtadan enjamlaşdyrylmagyna hem-de tutuş obasenagat toplumynyň önümçilik düzüminiň döwrebaplaşdyrylmagyna, himiýa senagatynyň ösdürilmegine, oba zähmetkeşlerini mineral dökünler bilen üpjün edilmegine iri maýa goýumlaryny gönükdirmek bilen hemmetaraplaýyn goldaýar. Obasenagat toplumy üçin häzirki zaman traktorlar, kombaýnlar, ekiş enjamlary we dünýäniň belli önüm öndürijilerinden beýleki enjamlar satyn alynýar.
Oba hojalyk önümlerini öndürijileri maliýe taýdan höweslendirmek maksady bilen, döwletimiz tarapyndan önümleri satyn almak, kepillendirilen nyrhlary bellemek, ýeňillikli salgyt salmak we karzlaşdyrmak ýaly usullar giňden ulanylýar.
Ýer kadastryny düzmek, obasenagat toplumyna hususy telekeçiligiň wekillerinii çekmek boýunça işleriň netijeliligini ýokarlandyrmagyň möhümdigi nygtaldy. Şunuň bilen baglylykda, döwlet Baştutanymyzyň tabşyrygyna laýyklykda, ýurdumyzyň Senagatçylar we telekeçiler birleşigi bilen, her welaýatda daýhan birleşiklerini hojalygy dolandyrmagyň hususy ulgamyna geçirmek meseleleri işlenip taýýarlanylýar we bu tejribäni beýleki daýhan birleşiklerine ornaşdyrmak meýilleşdirilýär.
Döwlet buýurmalaryna laýyklykda, oba hojalyk önümlerini öndürmek boýunça şertnamalaýyn borçnamalaryny 5 ýylyň dowamynda ýerine ýetirilmegini üpjün eden daýhanlara ýerleri uzakmöhletleýin kärendä bermek, bu pudakda oba hojalyk paýdarlar jemgyýetlerini döretmek – bularyň ählisi diňe bir hususy ýerden peýdalanyjylaryň kemala gelmegine däl-de, ýer eýeleriniň, gurply daýhan hojalyklarynyň we birleşikleriniň-de kemala gelmegine ýardam eder. Obada bazar gatnaşyklaryny ugur edinýän hojalygy ýöretmegiň täze görnüşlerine geçilmegi bazarlarymyzy ýurdumyzda öndürilen dürli görnüşli önümler bilen doldurmaga, obasenagat toplumynyň eksport kuwwatynyň pugtalandyrylmagyna mümkinçilik berer.


c: text/html

text:
Satlyk Iphone 6 16gb
Gyssagly satlyk Iphone 6 renki Gold Yagdayy onat dine karopkasy yok onada 100% jogap beryan yerleshyan yeri: Mary ş. Bahasy 2000 Manat Habarlashmak uçin: +99361166971Görmek Telefonlar goşulan wagty 5 gün öň Gören adam sany 48x
SatlyK Samsung A3 2015
ady: samsung A3 2015 reňki: gold ýagdaýy: ýuzunuň aýnasy dowuk çalaja galan yeri gül ýaly işleýa karopka, zarýatnik, ba dine nauşnik ýok ýerleşýän ýeri: Mary ş. tel nom: +99361166971Görmek Telefonlar goşulan wagty 3 hepde öň Gören adam sany 133x
Satlyk Redmi NOTE 5A!!!
ADY: Redmi Note 5A reňki: gold ýagdaýy: taze ýerleşýän ýeri: Mary ş tel nom: +99361166971Görmek Telefonlar goşulan wagty 3 hepde öň Gören adam sany 81x
SONY Z2 D6305 ОБМЕН
Тел говы бир кеми бар Вайфай блютуз изланок онам онардып боля каропга йок зарятник ба наушник йок паспорт копия берян.ОБМЕН АЙФОН 4S IPHONE 5 SAMSUNG БАША БАШ ДИНЕ ТЕЛЛЕР БАРЛАНЫЛЯР ТЕЛ НОМЕР ИМО 65228752Görmek Telefonlar goşulan wagty 2 aý öň Gören adam sany 37x
Printer
Öÿde elin ulanylanGörmek Şaýlar we Aksesuarlar goşulan wagty 2 aý öň Gören adam sany 82x
Printer Lazernyÿ
Hojalykda ulanylan hiç hili kemi ÿok.Görmek Kompýuterler goşulan wagty 2 aý öň Gören adam sany 99x
Iphone 5s 16 GB
Yagdayy govy karopka zaryadnik hemmezady ba gyralarynda azajyk cyzyk ba degim yokGörmek Telefonlar goşulan wagty 2 aý öň Gören adam sany 138x
Galaxy alpha
yagdayy gowy hemme zady bar garanti barGörmek Telefonlar goşulan wagty 2 aý öň Gören adam sany 113x
Galaxy alpha
yagdayy gowy garanti bar hemme zady bar gerek adam habarlasyp bilerGörmek Telefonlar goşulan wagty 2 aý öň Gören adam sany 48x
iphone 6 ➕
yagdayy cyzyk bar calaja 64 Gb hemme zady barGörmek Telefonlar goşulan wagty 2 aý öň Gören adam sany 100x
iphone 6 ➕
yagdayy cyzyk bar calaja 64 Gb hemme zady barGörmek Telefonlar goşulan wagty 2 aý öň Gören adam sany 71x
Telefon S8 ➕ edge
renki gara, 1 ay ulanylan 64 Gb hemme zat barGörmek Telefonlar goşulan wagty 2 aý öň Gören adam sany 141x
Satlyk Samsung galaxy note 8
Tazeje telefon 1 ay ulanyshda,Made in VietnamGörmek Telefonlar goşulan wagty 2 aý öň Gören adam sany 246x
Imac kompÿuter
Imac kompÿuter 2 sistemada išleÿär. Ÿagny windows-da hem-de mac programmada išleÿär. Mac programmada išleseñ hiç-hili wirus düšmeÿär. Windows hem gowy išleÿär. Macintosh diÿilip atlandyrylÿar. Bu kompÿuter diñe monitor, klawiatura hem-de myškadan yba...Görmek Kompýuterler goşulan wagty 2 aý öň Gören adam sany 68x
Iphone 5s, iphone 6 we Letv
Iphone 4s Iphone 6 hem-de Letv-niñ täzeje karopkasy bar. SatlykGörmek Telefonlar goşulan wagty 2 aý öň Gören adam sany 107x
Mana 8800 nokia gerek polorginal
Nokia 8800 polorginal gerek renki gara gold kumus renler bolsa has gowy. Islap duran bolsa bolya. 300 manat berip biljek hemde Motorola RAZR V3i gara matowy bar yagdayy gowy obmen etjek. Tel habarlasmak ucin 865664067Görmek Telefonlar goşulan wagty 3 aý öň Gören adam sany 44x
Telefon gerek
Mana 400-500 manat aralykda govja tel gerek arassaja nagt alyan habarlasyň yone dine mary welayatyndan bolsun ussa barladyp aljak..! +99365891480Görmek Telefonlar goşulan wagty 3 aý öň Gören adam sany 85x
IPhone 6
Yagdayy gaty gowy,iCloud acylmadyk 16 GB karopka yok burçlarynda nokatjyklar ba atpecatka isleya bahasy 10 mlnGörmek Telefonlar goşulan wagty 3 aý öň Gören adam sany 109x
Satyn aljak
Raboci Kamera gerek dukanlarda goyulyanGörmek Audio we Wideo goşulan wagty 3 aý öň Gören adam sany 146x
Blu viva 5 mini
Telefon arasa pocti paket alanym 1 ay boluk gelya cyZyk yok bar zady ba aljaga ylasjak gysagly 64692970Görmek Telefonlar goşulan wagty 3 aý öň Gören adam sany 153x

robotstxt: allowed

filter: keep


text:
Türkmenistanyň Konstitusiýasynyň kabul edilen güni mynasybetli bellenilýän Türkmenistanyň Konstitusiýasynyň güni her ýylda ulynyň-kiçiniň kalbyny buýsançly duýgylar bilen galkyndyrýar. Bu senäniň baýram edilişinde ýürege ýakyn ajaýyplyk bar. Bu-da täze taryhy eýýamda rejelenen görnüşde kabul edilen Konstitusiýamyzyň millet bagtyýarlygynyň aýdyň nyşanyna öwrülendigi subut edýär. Ýurdumyzyň jem kanuny bolan bu Konstitusiýa berkarar döwletiň mizemez ýörelgeleri bolan Garaşsyzlygy, hoşniýetli Bitaraplygy, milli jebisliligi we demokratiýany özünde jemlemek bilen, ýurduň, halkyň, şol sanda her bir raýatyň geljekki hemmetaraplaýyn ösüşleri şertlendirýär.
Baş Kanunymyza laýyklykda kabul edilen Kanunlar her bir türkmenistanlynyň syýasy, ykdysady we durmuş hukuklarynyň iş ýüzünde üpjün edilmegini şertlendirýär. Şeýle hem olar, raýatlaryň azat-erkin ýaşamaga, maşgala gurmaga we ýaşaýyş şertlerini gowulandyrmaga, döwletiň işini gös-göni ýa-da saýlan wekilleriniň üsti bilen dolandyrmaga gatnaşmaga, saglygyny gorap saklamaga we dikeltmäge, durmuş üpjünçiliginden peýdalanmaga, bilim almaga, ylma we döredijilige bolan hukuklaryny hakykat ýüzünde amala aşyrmaga şertleri döredýär.
Munuň özi döwrüň talabyna görä, konstitusion özgertmeleri geçirmegiň, onuň esasynda, kabul edilýän her bir Kanunyň kämilleşdirilmegiň wezipelerini şertlendirdi. Şuňa laýyklykda, soňky döwürde ýurduň hökümetiniň işjeňligi görnetin ýokarlanýar. Her babatda bolşy ýaly, Gahryman Arkadagymyzyň milli kanunçylygy kämilleşdirmek ugrundaky parasatly ýolgörkezijiligi, Berkarar döwletiň bagtyýarlyk döwründäki eşretleriň kanuny binýada esaslanýandygyny we milli Liderimiziň bu ugurdaky öňegidişikleriň gazanylmagy üçin gije-gündiz aladalanýandygyny görkezýär.
Adyl kanunlaryň döwlet berkararlygynyň synmaz kuwwaty bolup durýandygy beýik akyldarlar tarapyndan ykrar edilen hakykatdyr. Şu jähtden-de, Garaşsyz Türkmenistan döwletimiziň Konstitusiýasy halkyň berkarar döwlet, bagtyýar döwür, agzybirlik we milli jebislik baradaky mukaddes arzuwlaryny, watanparazlyk ýörelgelerini edebi mukaddesleşdirýän kanunlaryň jemini emele getirýär.
Hormatly Prezidentimiz Türkmenistanyň birinji mejlisindäki taryhy çykyşynda degişli düzümiň gaýragoýulmasyz wezipeleri barada giňişleýin durup geçdi. Şeýle hem: “Esasy Kanunymyz ösen raýat jemgyýetiniň kemala gelmegini, netijede, halkymyzyň mundan beýläk-de gülläp ösmegini üpjün etmelidir!” diýmek bilen, Döwlet Konstitusiýasynyň nazarlaýan esasy ugruny beýan etdi. Hormatly Prezidentimiziň çykyşynda ýurdumyzyň syýasy-jemgyýetçilik durmuşyny mundan beýläk-de demokratiýalaşdyrmak, raýat jemgyýetiniň institutlaryny kämilleşdirmek, döwlet dolandyryş edaralarynyň işini kämilleşdirmek, raýatlaryň durmuş goraglylygyny ýokarlandyrmak, adam saglygyny goramak ýaly, durmuşyň ähli taraplaryny gurşap alýan möhüm wezipeleriniň mazmuny giňden açylyp görkezdi.


text:
21 Şubat 2017 Salı
Aşgabatda Türkiýäniň Eksport Harytlarynyň Sergisi Açyldy
Aşgabatda Türkmenistanyň Söwda-senagat edarasynyň hem-de “Meridýen Uluslararasi Fuarsilik” türk kompaniýasynyň bilelikde geçirýän Türkiýe Respublikasynyň eksport harytlarynyň sergisi açyldy.
Sergä gatnaşmak üçin Türkiýäniň döwlet düzümleriniň 160-dan gowrak wekilinden, 60 kompaniýanyň hem-de şereketleriň ýolbaşçylaryndan we hünärmenlerinden ybarat wekilçilikli topar Aşgabada geldi.
Serginiň açylyş dabarasyna hökümet agzalary, ministrlikleriň we pudak edaralarynyň ýolbaşçylary, milli parlamentiň deputatlary, ýurdumyzda işleýän diplomatik wekilhanalaryň, köpçülikleýin habar beriş serişdeleriniň wekilleri, işewürler gatnaşdylar.
Köpugurly sergide türk haryt öndürijileri tarapyndan eksport edilýän ýokary hilli önümler- maşyn gurluşygy, senagat pudaklary hem-de oba hojalygy üçin enjamlary hem-de ätiýaçlyk şaýlary, gurluşyk serişdeleri, durmuş enjamlary we elektronika, ýuwujy serişdeler, dürli kosmetika önümleri, hojalyk harytlary, köke-süýji önümleri görkezilýär.
Sergä elektroenergetika enjamlaryny öndürýän iri kompaniýalar (“Elte Pano”, “Hascelik”), ýangyn söndürýän we ýangyn howpsuzlygy ulgamlaryny hödürleýän (“Duýar Vana”, “BALS”), gurluşyk platformalaryny öndürýän (“Goçmaksan”) kompaniýalar gatnaşýar. Şeýle hem sergide penjireleri hem-de gapylary öndürýän (“Pakpen plastik boru”, “Em-Ka Çelik”), kompozit serişdelerinden diwarlar we üçekler üçin panelleri öndürýän (“Assan Panel”), ykjam mebeller hem-de laminirlenen örtükler üçin häzirki zaman panelleri hödürleýän (“Kastamonu”, “Hilal Alüminium” şereketleri önümlerini hödürleýär. “Cuhadaroglu”, “EMS Plastik Boru” kompaniýalary metal gurnamalary hem-de dürli desgalar, şol sanda sport toplumlary we stadionlar üçin zerur gurnamalaryň önümçilik ulgamynda işleýär.
“A.O.Smit” kompaniýasynyň diwarlygynda suw üpjünçiligi, lagym we suwaryş ulgamynyň, suwlary minerallaşdyrmagyň enjamlary görkezilýär. “Frigoblock Sogutma” kompaniýasynyň azyk önümlerini doňdurmak we saklamak üçin enjamlary Türkmenistanda giňden bellidir.
Sergä ilkinji gezek gatnaşýan kompaniýalaryň hatarynda süýt önümleriniň, ösümlik ýaglarynyň, şireli we gazly içgileriň dürli görnüşlerini gaplara guýmak üçin ýörite enjamlary öndürýän kärhanalaryň (“Ektan”, “Gemak Gida”) bolmagy aýratyn bellärliklidir. Azyk pudagynyň bu ugry ýurdumyzda okgunly ösdürilýär. Aşgabat sergisinde ilkinji gezek öz önümlerini görkezýän kompaniýalar hem bar, olar karton we möhürli gofrirlenen gaplaryň nusgalaryny (“Geren Ofset”), howpsuz we ekologiýa taýdan arassa serişdelerden gaplaýjy plýonka ulgamlaryny (“Bak ambalaç”, “Biriz ambalaç”) hödürleýär.
Sergide çagalar we mekdep edaralarynyň, okuw barlaghanalarynyň, sport meýdançalaryň we stadionlaryň enjamlaşdyrylmagyna aýratyn üns berilýär. Bu ugurda däp boýunça “Ekip Sport” we “Feta” kompaniýalary tekliplerini hödürleýär.
Bu kompaniýalaryň sowadyjylarynyň, egin-eşik ýuwýan enjamlarynyň, gaz hem-de elektrik, mikrotolkunly peçleriniň, ýyladyjylarynyň, boýlerleriniň, “Beko”, “Simfer”, “Itimat” we beýleki kompaniýalaryň täze nusgalarydyr. Sergide iri jemgyýetçilik iýmiti edaralary üçin “Pimak” kompaniýasy hem önümlerini hödürleýär.
Bu ulgamda Türkiýäniň “Vestel” iri kompaniýasynyň diwarlygy innowasiýa bezegi hem-de 4K şekillendiriş artykmaçlyklary bilen tapawutlanýan iň häzirki zaman telewizorlary, durmuş tehnikasynyň has kämilleşdirilen nusgalary bilen ünsi çekýär. Sergide durmuş himiýasy önümçiligi, dürli ýuwujy we kosmetika serişdeleri goýlan bölümler gelýänlerde uly täsir galdyrýar.
Dostlukly ýurduň eksport harytlarynyň sergisinde ýöriteleşdirilen kärhanalar we şereketler bilen bir hatarda, iri türk mahabat kompaniýalarynyň hem-de ol ýa-da beýleki ulgamda ýöriteleşmek arkaly baglanyşykly senagatçylaryň we telekeçileriň birleşikleriniň hem tekliplerini hödürleýändigi bellärliklidir. Iri kompaniýalaryň bu gezekki gözden geçirilişe gatnaşmagy diňe bir türk önüm öndürijileriniň mümkinçiliklerini, öndürýän önümleriniň köp dürlüligini görkezmek bilen birlikde, türkmen hyzmatdaşlary bilen göni gatnaşyklary ýola goýmak üçin şertleriň döredilmegine hem ýardam edrýär.
Türkiýe Respublikasy Türkmenistanyň iri söwda-ykdysady hyzmatdaşlarynyň biri bolup durýar. Türkiýäniň iri işewürligi we ugurdaş kompaniýalary biziň döwletimizde ýaýbaňlandyrylan iri möçberli maksatnamalaryň hem-de uly ähmiýetli taslamalaryň amala aşyrylmagyna işjeň gatnaşmak bilen,türkmen hyzmatdaşlary bilen köpýyllyk ikitaraplaýyn gatnaşyklaryň baý tejribesini toplap, ozaly bilen gurluşyk, energetika, himiýa we dokma pudaklary, oba hojalygy, azyk senagaty ýaly ugurlarda hyzmatdaşlygy giňeldýärler. Muňa amala aşyrylan hem-de häzirki wagtda durmuşa geçirilýän onlarça bilelikdäki taslamalar, haryt dolanyşygynyň okgunly ösýän möçberleri aýdyň şaýatlyk edýär.
Sergi 23-nji fewrala çenli dowam eder.
Kaydol: Kayıt Yorumları (Atom)


text:
2017-10-04
TYA-nyň Taryh insitutynda «Taryhda unudylmadyk waka» atly ylmy -amaly maslahaty geçdi
3-nji oktýabrda TYA-nyň Taryh insitutynda Türkmenistanyň Ylymlar akademiýasy we Türkmenistanyň Magtymguly adyndaky Ýaşlar guramasynyň Merkezi Geňeşi bilelikde Наtyra güni mynasybetli «Taryhda unudylmajak waka» atly ylmy-amaly maslahaty geçdi. Ylmy-amaly maslahata Türkmenistanyň Ylymlar akademiyasynyň ylmy işgärleri türkmen taryhynda yz galdyran esasy wakalary barada çykyş etdiler.
Ylmy-amaly maslahatda çykyşlar:
- Halk hakydasy mukaddesdir
- 1948-nji ýylyň Aşgabatdaky ýer titremesiniň ýatlamalary
- Watansöýüjilik mekdebi
- Esger hatlarynda watançylyk duýgusy we ş.m.


text:
Türkmenistanyň Ministrler kabinetiniň 19-njy ýanwarda geçirilen mejlisinde milli metbugatyň işiniň dünýä derejesinde kämilleşdiriljekdigi habar berildi. Biraz öň türkmen TW-sinde pornografiýanyň, erotikanyň gadagan edilendigi mälim bolupdy.
Şeýle-de, şu aýyň başynda Mejlisiň bäşinji çagyrylyşynyň ýigrimi altynjy maslahatynda çykyş eden deputatlar tele-radio žurnalistleriniň "adamlary tolgundyrýan meseleleriň oňyn çözgüdini tapmalydygny" nygtadylar.
Hökümet başlygynyň orunbasary Annageldi Garajaýew ýurduň medeniýet ulgamynyň täze ýyl üçin taýýarlanylan iş planybarada hasabat berip, bu planyň prezidentiň medeniýet ulgamyny we köpçülikleýin habar beriş serişdeleriniösdürmek boýunça öňde goýan wezipeleriniň oňyn çözgüdine gönükdirilendigini aýtdy.
“2018-nji ýylyň meýilnamasynda milli medeniýetimizi we sungatymyzy wagyz etmek, muzeý hem-de kitaphana, köpçülikleýin habar beriş serişdeleriniň işini dünýä derejesine laýyklykda kämilleşdirmek, şol sanda çeper eserleriň, teleradiogepleşikleriň, habarlar maglumatlarynyň we beýleki eserleriň hilini ýokarlandyrmak hem-de olary mazmun taýdan ösdürmek boýunça anyk işler kesgitlenildi” diýip, TDH-nyň habarynda aýdylýar. Emma habardan bu anyk işleriň döredijilik erkinligine ýol açjakdygyny, senzuranyň gowşamagyna geitjekdigini aňlap bolmaýar.
Mälim bolşy ýaly, prezident Berdimuhamedow milli metbugatyň işini yzygiderli tankyt edýär we bu ugra ýolbaşçylyk edýän resmilere yzygiderli käýinç, duýduryş berýär, olary wezipesinden boşadýar. Döwlet baştutanynyň pikirine görä, metbugat materiallarynda türkmen jemgyýetinde amala aşyrylýan “oňyn özgertmeleri” we ýurduň “gazanýan ajaýyp üstünliklerini” giňden wagyz etmeli.
Döwlet baştutany bu ýyl “Türkmenistan - Beýik Ýüpek ýolunyň ýüregi” diýen şygar astynda geçirilýän çäreleri möhüm hasaplaýar we bu şygaryň “çuňňur many-mazmunyny” beýan edýän filmleriň döredilmegini isleýär.
Türkmenistanda, Berdimuhamedowyň häkimiýet başynda gelende aýdan sözlerine görä, gözlenip okalýan makalalar, kitaplar çap edilmeýär, tomaşaçylary özüne çekýän ýokary çeperçilikli oýunlar sahnalaşdyrylmaýar, kinolar düşürilmeýär.
Azatlyk radiosy bilen anonim şertlerde gürleşen aşgabatly döredijilik işgärleriniň köpüsiniň tassyklamagyna görä, Türkmenistandaky döwlet senzurasy hiç bir döredijilik erkinligine ýol bermeýär, Metbugat hakyndaky kanun kagyz ýüzünde galýar.
Ýerli çeşmeler ilatyň soňky on ýylda milli metbugatdan barha kän daşlaşýandygyny, olara derek daşary ýurt habar serişdeleriniň, hususan-da rus we türk telekanallarynyň gepleşiklerine tomaşa edýändigini aýdýarlar.
Türkmenistanda metbugat azatlygy, şol sanda garaşsyz metbugat serişdeleri ýok. Döwlet eýeçiligindäki metbugatda esasan prezident G.Berdimuhamedow hakynda öwgüli gürrüň edilýär, ilaty alada goýýan durmuş kynçylyklary agzalmaýar.
Emma muňa garamazdan, ýerli ilat, býujet işgärleri we harby gullukçylar, şeýle-de studentler mejbury abunaçy bolýandyklaryny gürrüň berýärler.


text:
Türk Dünýäsinden Habarlar
Türk dünýäsiniň möhüm wakalary bilen baglanşykly habarlar
Ilkinji habarymyz Gazagystandan gelip gowuşdy.
Gazagystanyň Prezidenti Nursoltan Nazarbaýew terror guramasy DAIŞ-e agza bolan raýatlaryň Gazagystanyň raýatlygyndan çykaryljakdygyny mälim etdi.
Gazagystanyň Prezidenti Nazarbaýew MIR 24 kanalyna beren beýanatynda ýurdyň kanunyna laýyklykda daşary ýurtlardaky islendik terror guramasyna agza bolan Gazagystanyň raýatlarynyň ýurda gaýdyp gelip bilmejekdiklerini belläp: “Onlar awtomatik ýagdaýda raýatlykdan çykarylar. Bu mejbury bir çäre. Gazagystandan 400-500 töwerek, SSSR-iň düzüminde bolan ýurtlardan bolsa 5 müňe golaý adam DAIŞ-iň hataryna goşuldy” diýdi.
Adamlaryň terror guramalaryna goşulmazlygy üçin çäre görülmeginiň möhümdigne ünsleri çeken Gazagystanyň Prezidenti: “Biz DAIŞ-iň hatarynda bolup ýurda gaýdyp gelen adamlara çäre görmäge synanyşdyk, emma edilenler netije bermedi. Şol sebäpli olaryň öýlerine gaýdyp gelmekleriniň öňüni almak barada karar kabul etdik” diýdi.
Gazagystanyň Adalat ministrliginiň Bölümler arasy komissiýasy geçen hepde käbir etmişler üçin raýatlykdan çykarylmagy öz düzüminde jemleýän kanun taslamasyny tassyklady.
Gazagystanyň Türkiýedäki Adatdan daşary we doly ygtyýarly ilçisi wezipesine Abzal Saparbekuly bellendi.
Gazagystanyň Prezidenti Nazarbaýewiň Saparbekulyny Gazagystanyň Türkiýedäki Adatdan daşary we doly ygtyýarly ilçisi wezipesine bellemek bilen baglanşykly karar Prezident Diwanynynyň resmi internet saýtynda çap edildi.
Ýokary okuw bilimini Türkiýede alan Saparbekuly şu günki güne çenli Türk Geňeşi guramasynyň Baş sekretarynyň orunbasary wezipesinde işläpdi.
Nobatda Tatarystandan gelip gowuşan habarymyz bar. Russiýa Federasiýasynyň Tatarystan Respublikasynyň paýtagty Kazan şäherinde Üýtgän dünýädäki türki halklaryň däp-dessurlary atly ylmy maslahat geçirildi.
Maslahat Tatarystan Respublikasynyň Medeniýet ministrliginiň goldaw bermegi bilen Milli medeniýeti ösdürmek döwlet merkezi we Gazak döwlet konsewatoriýasynyň guramaçylygynda geçirildi.
Ylmy maslahadyň esasy maksady türki dilli haklaryň dil, folklor, etnografiýa, etniki saz, edebiýat we taryh ugurlary bilen birlikde sosio-medeni we sosio-syýasy ösüşiň häzirki zaman meselelerine bilim adamlaryň ünsini çekmekdigi habar berildi.
Halkara çärä Altaý, Azerbaýjan, Başgyrdystan, Dagystan, Gazagystan, Gyrgyz Respublikasy, Özbegistan, Tajigistan we Türkiýeden baran saýlama bilim adamlary, Tatarystandaky medeni merkezleriň başlyklary, ylmy-derňew merkezleriniň hünärmenleri, uniwersitetleriň rektorlary we mugallymlary gatnaşdylar.
Maslahat Türki dilli halklaryň maddy we ruhy medeniýeti, Türki dilli halklaryň milli taryhy we milli medeniýeti, Milli medeniýetiň derňelmägindäki ýüze çykýan meseleler, Türki dilli halklaryň dilleriniň derňelmegindäki meseleler we Etniki sazlar ýaly 5 aýry bölümden ybarat boldy.
Maslahatyň çäginde mundan başgada Türki dilli halklaryň maddy bolmaýan gymmatlyklary bilen baglanşykly ýygnaklar we sergiler geçirildi.
Gadyrly diňleýjilerimiz nobatda Gyrgyz Respublikasy bilen bagly habarymyz bar.
Türk Geňeşi Türk uniwersitetler bilelişigi Orhun etabyna taýarlyk maslahady Bişkekde geçirildi. Gyrgyzystan-Türkiýe Manas uniwersitediniň Rektory Prof. Dr. Sebahattin Baljynyň we Türk Geňeşi guramasynyň Baş sekretarynyň orunbasary Dr. Ömer Kojamanyň ýolbaşçylyk etmeginde geçirilen maslahatda Gyrgyzystan-Türkiýe Manas uniwersitediniň döwürleýin ýolbaşçylygynda edilen işler ara alynyp maslahatlaşyldy.
Mundan başgada Orhun alyş-çalyş programasy bilen bagly Türk Geňeşi tarapyndan geçirilen ylmy-derňewleriň netijeleri barada maglumat berildi.
Maslahatda I Türk uniwersitetleri Bileleşigi sport oýunlary ara alynyp maslahatlaşylyp, oýunlaryň 15-19-njy maý aralygynda Bişkekde Gyrgyzystan-Türkiýe Manas uniwersitediniň ýolbaşçylygynda geçirilmegi barada ylalaşyk gazanyldy.
Maslahatyň ahyrynda Türk uniwersitetler Bileleşigine agza uniwersitetleriň arasynda Orhun alyş-çalyş programasy bilen baglanşykly şertnamalar we Türk Geňeşi Türk uniwersitetler Bileleşigi Orhun alyş-çalyş programasynyň Uçarman gollanmasy görkezmesine gol çekildi.
TRT TSR-nyň dostlary indiki habarymyz bolsa Türkmenistan bilen baglanşykly. Türkmenistanda Bedew baýramy 30-njy aprelde geçiriler.
Türkmenistanda 1992-nji ýyldan bäri her ýylyň aprel aýynyň soňky hepdesinde Bedew baýramy bellenip geçilýär. Özi hem gowy çapyksuwar bolan Türkmenistanyň Prezidenti Gurbanguly Berdimuhamedow döwründe atlara has hem köp üns berilýär. Türkmen lider Ahal Teke atlarynyň genetikasynyň goralmagyna we atlaryň idegine hemaýat berýär.
30-njy aprelde ýekşenbe güni geçirilejk Bedew baýramy şu ýyl has hem ulydan bellener.
26-29-njy aprel aralygynda daşary ýurtlardan köp sanda hünärmenleriň we myhmanlaryň gatnaşmagynda atlaryň ýetiştirilmegi bilen baglanşykly maslahat geçiriler. Şol hepde biri-birinden gyzykly sergiler we çäreler geçiriler. Baýramçylyk güni bolan 30-njy aprelde resmi dabarlar bilen birlikde ýaryşlar, dürli-dürli tanyşdyryş çäreleri we atlaryň owadanlyk ýaryşy geçiriler. Ýurdyň Ahal welaýatynyň Akbugdaý etrabynda gurulan Halkara At karantin merkezi hem açylar.
Türkmenistanyň atlara berýän ähmiýedine we atlaryň tanyşdyrylmagy bilen baglanşykly edýän işlerine daşary ýurtly liderler hem uly baha berýärler. Kataryň Emiriniň maşgalasynyň adyndan Şyh Faýsal Bin Nasyr Al Tani Türkmenistanyň hökümetine bir hat iberip, türkmen lider Berdimuhamedowyň atlara berýän ähmiýedini takdyr eden Al Tani öz hatynda atyň ýetişdirilmeginde ulanylmak we Bedew baýramyndan geçiriljek ýaryşlarda sylag alyp berilmek maksady bilen Katar Emirligi hökmünde Türkmen Atlary döwlet bileleşiginiň bank hasabyna 500 müň dollar pul teklip edildi.
Türkmenistan dünýäde At ministrligi bolan ýeke täk ýurt.
Gepleşigimiziň soňky habary bolsa ykdysadyýet bilen baglanşykly. Gyrgyz Respublikasynda senagat önümçiligi ýylyň ilkinji çärýeginde artdy. Gyrgyzstanda senagat önümçiligi şu ýylyň ilkinji çärýeginde 35,9 göterim artdy.
Gyrgyz Respubliaksynyň Milli Hasabat komitediniň başlygy Lüksina Tekeýewa geçiren metbugat ýygnagynda şu ýylyň ilkinji çärýeginiň senagat önümçiligi barada hasabat berdi. Tekeýewa ýurtda şu ýylyň ilkinji 3 aýynda senagat önümçiliginiň geçen ýylyň şol döwri bilen deňeşdirilende 35,9 göterim artyp, 701 million 304 müň 376 dollara ýetendigini habar berdi. Tekeýewa senagat önümçiligindäki ösüşe demir magdançylyk, nebit önümleri, azyk we tekstil ýaly pudaklaryň sebäp bolandygyny mälim etdi.


text:
Emeli Yoldan Göwrelilik Bejergisinde Dogry Bilinyan 11 Yalnyş Düşünje
Emeli yoldan göwrelilik bejergisi hakynda halk tarapyndan ginişleyin bilinyan köp sanda yalnyş pikirler we düşünjeler bardyr. Bu yalnyş düşünjelerin esasy bölegi halkyn bu temadaky nadogry we yalnyş pikirlerinin netijesidir.
1. Emeli yoldan göwrelilik bejergisi hakykatdanam yzaly we kynçylykly bejergi görnüşidir!
Bu pikir elbetde nadogrydyr. Emeli yoldan göwrelilik bejergisi şu günki yagdayda hazirki zaman tehnologiyanyn bize döreden mümkünçiligi bilen yönekeyleşdirilen bir
bejergi görnüşidir. Fiziki taydan adama hiç hili zyyany we howpy yokdyr. Ulanylyan derman serişdelerinin sany we beryan zyyanly tasirleri azaldylyp, munun bilen
birlikde bejergi dowamynda hassalaryn günlük iş şertlerine kynçylyk döretmejek yagdaya getirilendir. Boljak ena edilyan sanjym sanyny in az möçbere getirilendir.
Emeli yoldan göwrelilik bejergisi 15 günün dowamynda üstünlikli netije beryan, bu bejergi görnüşi yönekey we döwrebap bejergi görnüşidir. Nasaglar bejergi wagtynyn
dowamynda hiç hili agry we yza duymazlar.
2. Emeli yoldan göwrelilik bejergisinin ikinji bejeriş synagy hasda gowy netije beryar!
Emeli yoldan göwrelilik bejergisinde ilkinji, ikinji we üçünji bejeriş synagy bilen den derejede netije beryandir. Üç synagdan sonra gowy netija bolan ynam hasda
gowşayar. İkinji synagda gowy netije berme göteriminin(%) artmagynda esasy roly ilkinji bejergide gowy netijanin bolmazlygynyn hasda doly we çunnur yagdayda
barlanmagy esasdyr. Bejerga jüwütlerin birbirilerine bolan sazlaşygynyn artmasy derman serişdelerinin dozalarynyn takyk we dogry meyilleşdirilmegi yaly faktorlar
esasdyr.
3. Emeli yoldan göwrelilik bejergisinden son boljak enanin bejergisi nasag düşeginde dowam etmelidir!
Emeli yoldan göwrelilik bejergisi tamamlanmasy we embrionyn ene garnyna goyulanyndan son hassa düşeginde bejergisini dowam etdirmegi enanin göwreli galma yagdayyny
hasda artdyryanlygyna ynanylyar. Yöne bu düşünjanin bilim taydan bir suwutnamasy yokdyr. Ene garnyna goyulan embriolaryn fiziki hereket yada gündelik işleri yerine
yetirmek yaly hereketlerin embriolara hiç hili zyyany yokdyr. Hatda munyn tersine peydasy bardyr. Hemişe yatagan ene köp aladaly (stres) bolar, buda göwrelilik
yagdayyna erbet tasir edyanligi subutlanan bir faktordyr.
4. Emeli yoldan göwrelilik bejergisi birden köp göwrelilik yagdayyna yol açyar!
Emeli yoldan göwrelilik bejergisinde birden köp göwrelilik howpy bardyr. Emma welin her emeli yoldan göwrelilik bejergisi synagynda birden köp göwrelilik yagdayyna
duş gelinmeyar. Bu hovpyn önüni almak maksady bilen dürli atiyaçlyklar döredilendir. 35 yaşyndan kiçi bolan enanin garnyna her synagda yekeje embrio goymaklyga rugsat
berilyar. Kabir yagdaylarda bolsa in köp iki embrio goyulyp bilinyar. Bu yagday birden köp göwrelilik howpyny in az dereja düşüryar.
Birden köp göwrelilik yagdayy emeli yoldan göwrelilik bejergisinde islenilmeyan bir yagdaydyr. Birden köp yada ekiz göwrelilik halaty boljak babejik ve ene üçin dürli
görnüşli howply yagdaylara yol açyanlygy bilinyandir.
5. Her yaşda emeli yoldan göwrelilik bejergisi bilen çaga edilip biliner!
Ayallarda görelilik yagdayy, yaşn artmasy bilen azalyar. Ayallaryn uly bir bölegi, ‘ilerleyan durmuşymyzda emeli yoldan göwrelilik bilen çaga doguraryn.’şeklindaki
düşünje bilen göwrelilik yaşynyn has hem ileriki yaşlara çenli yza goyulmalydaldir. Çünki yaşyn artmagy bilen emeli yoldan göwrelilik bejergisi hasda gynlaşyar.
Ayallar 30 yaşyna çenli emeli yoldan rahat yagdayda göwreli galyp bilyar. Yöne 30 yaşdan son emeli yoldan göwrwli bolmak gitdikçe gynlaşyp başlayar. 40 yaşynda bolsa
emeli yoldan göwrelilik göze malim yagdayda has hem azalyar. Bu sebapden göwreli bolma düşünjesi emeli yoldan göwrelilik bejergisine bil baglap yza çikilmelidaldir.
6. Emeli yoldan göwrelilik bejergisinde başga adamyn spermasy yada yumurtasy garyşyp biler!
Ynamly ve başarnykly göwrelilige eye bolan emeli yoldan göwrelilik merkezlerinde yumurta we spermanyn başgalarynky bilen garyşmasy asla duşgelinjek zat daldir. Çünki
bütin iş meyilnamasy we tehnalogiya gurallary beyle yalnyşlara yol açmaz yaly edip pylanlanylyar. Bu sebapden ahli hassalaryn şahsy bilgileri pylanly görnüşde
gözegçilik edilyar. Bejerginin her bir bölüminde şahsy bilgiler birden köp saglyk işçileri tarapynda gözden geçirilyar. Hassahananyn embriolary saklanylyan
labaratoryalary ginişleyin gözegçilige eyye bolan bölegidir we embrio labaratoriya işgarlerinden başga adamlar üçin girmek gadagandyr. Bu labaratoriyalar 24 sagat
boyunça kameralar bilen gözegçiligi dowam edilyar.
7. Hiç hili sperma öyjügi bolmayan erkeklerin ata bolma mümkinçiligi bolmayar!
Şu döwürde ösen tehnalogiya bilen birlikde spermany almak usuly öran ansatlaşandyr. Dürli usullar bilen erkekden sperma alynyp bilinyar. Mikroenzeksiyon usuly bilen
hem alynam yeke bir sperma bilen göwelilik yagdayyna uly mümkinçilik döredyar.
8. Emeli yagdayda göwrelilikde başarjanlyk 100(%) göterimdir!
Hiç bir kömekçi köpelmek, 100(%) göterim netije bermeyar. Emeli yoldan göwrelilik bejergisi in yokary başarjanlyga eyye bejergi usulydyr. Yöne başarjanlyk netijesi
100(%) göterim daldir. Emeli yoldan göwrelilik başarjanlyk netijesi 65(%) göterimdir. Bu başarjanlyk netijesini ütgedyan yagny artdyryan we azaltyan yagdaylar bardyr.
Bularyn arasynda in zerury ayalyn yaşydyr. Bu sebapden hassahanalara bejergi üçin gelen jüwütlerin, eyye bolan başarnygy hakynda dogrylar aydylmalydyr.
Emeli yoldan göwrelilik bejergisi bilen dünya gelen çaga sany 6 milyony geçdi.
Her geçen gün emeli yoldan görelilik bilen dünya gelen çaga sany günden güne köpelmekdedir.
9. Bejergide ulanylyan dermen serişdeleri rak bolma howpyny bardyr!
Bu sebapden jüwütler emeli yoldan görelilik bejergisi bilen göwreli bolmakdan gorkyarlar. Yöne bejergide ulanylyan derman we edilen bejergiler barada ylmy gözleg
işlerininnetijesinde emeli yoldan göwreliligin rak howpynyn bolmadygy suwut edildi.
10. Göwrelilik hemme organizim üçin birdir!
Her bejerginin netijesi dürli dürlidir. Munyn sebabi çüwütlerde haysy kesellerin bardygy, yaşy we beyleki saglyk yagdaylaryna baglydyr.
11. Emeli yoldan göwrelilik ir aybaşy kesilmesine(menepoz) sebap bolar!
Ayallaryn köpüsi bu sebapden hem emeli yoldan göwreli bolmakdan çekinyarler. Bu pikir ayallar arasynda öran köpdir. Yöne hassalaryn bu temada hiç hili gorkmaklaryna
sebap yokdyr. Ayallayn yumurtalary bejergi sebapli hiç hili üytgemez (erbetleşmez). Derman bejergisi bilen yumurtalar yetişdirilyar we toplanylyar. Bar bolan
yumurta sanynyn azalmasyna sebap boljak hiç hili yalnyş bejergi edilmeyar.


text:
DÖRT RUHY HAKYKATLAR
Siz olar hakda eşitdiňizmi?
Ýaradyjy Biribar Hudaýy şahsy tanamak isleýärmisiň?
Mälim bolşy ýaly, älemde tebigatyň fiziki kanunlary hereket edýär. Şonuň ýaly-da ruhy hakykatlaryň bardygyndan habaryňyz barmy? Bu hakykatlar Hudaý bilen biziň aramyzdaky gatnaşyklary kesgitleýärler! Geliň olara seredip geçeliň.
1 HUDAÝ SIZI SÖÝÝÄR WE ÝAŞAMAGYŇYZ ÜÇIN AJAÝYP BIR MAKSADY BAR HUDAÝYŇ SÖÝGÜSI
“Hudaý söýgüdir, kim söýgüde galýan bolsa, ol Hudaýda, Hudaý hem onda galýandyr.” (1Ýahýa 4:16)
HUDAÝYŇ MAKSADY
“Hezreti Isa şeýle diýýär, “Men ynsanlarda ýaşaýyş bolsun, gurply ýaşaýyş bolsun diýip geldim.”(Ýahýa 10:10) Näme üçin onda köp adamlar bu gurply ýaşaýşa eýe bolanoklar?
SEBÄBI…
2 IKINJI HAKYKAT
YNSAN GÜNÄLIDIR WE HUDAÝDAN AÝRY DÜŞENDIR. INE ŞOl SEBÄPLI HUDAÝYŇ SÖÝGÜSINI WE ÝAŞAÝYŞ ÜÇIN BOLAN MAKSADYNY BILMEÝÄR WE DÜŞÜNMEÝÄR. YNSAN GÜNÄLIDIR
“Sebäbi hemmeler günä edip, Hudaýyň şöhratyndan mahrum boldy.” (Rim.3:23)
Adam Hudaý bilen içgin gatnaşykdaky ýaşaýyş uçin ýaradylypdy, emma ol kesirlik bilen özbaşdak ýoluny saýlap aldy. Şonuň netijesinde adamyň Hudaý bilen gatnaşygy kesildi. Hudaýa boýun bolmaýan ýa-da Oňa ýöne biperwaý garaýan özbaşdaklyga Injilde günä diýilýär.
HUDAÝ MUKADDESDIR
“Mukaddes boluň, çünki Men Mukaddesdirin.” (1Petrus1:16)
YNSAN AÝRALYGA DUŞDI
“Sebäbi günäniň tölegi ölümdir…” (Rim. 3:23)
Adam aýra düşüpdir.
“Sebäbi günäniň jezasy ölümdir” (Hudaýdan ruhy aýra düşmekdir). Bu surat Hudaýyň mukaddesdigini, adamyň bolsa günälidigini görkezýär. Olaryň arasynda uly uçut ýatyr. Adam öz güýji bilen, meselem, gowy işler arkaly, filosofiýa ýa-da dinler arkaly mydama Hudaýa we “gurply ýaşaýşa” ýetmek isleýär. Emma günä sebäpli bu mumkin däl.Üçünji hakykat bu çykgynsyz ýagdaýdan ýalňyz çykalagany görkezýär.
3 ÜÇÜNJI HAKYKAT
ISA MESIH-ADAM GÜNÄSINDEN GUTULMAK ÜÇIN HUDAÝ TARAPYNDAN BERLEN EKE-TÄK ÝOLDUR. ONUŇ ÜSTI BILEN SIZ HUDAÝYŇ SÖÝGÜSINI DUÝUP WE BILIP BILERSIŇIZ.
Ol biziň üçin öldi
“Hudaý bize bolan söýgüsini, biz entäk günäkärkäk, Mesihiň biziň ugrumyzda ölmegi bilen görkezdi” (Rimliler 5:8)
Ol ölülerden direldi
“…Mesih ýazgylara görä, biziň günälerimiz üçin öldi, jaýlanyp, Ýazgylara görä hem üçünji güni direldi. Onsoň Kifasa, soň-da Onkilere göründi. Ondan soň bäş ýuzden köp dogana birden göründi…”(1Korin.15:3-6)
Ol—Hudaýa bolan eke-täk ýoldur.
“Isa oňa diýdi: “Men ýol, hakykat we ýaşaýyşdyryn; Mensiz hiç kim Hudaýa baryp bilmez”(Ýahýa 14:6)
Suratda görşüňiz ýaly, Hudaý Isa Mesihi biziň günälerimiziň jezasyny çekmäge ölüme iberip, bizi we Özüni bölýän uçudyň üstünden köpri gurdy. Isa Alehsalam edil şu guzy ýaly biziň günälerimiz üçin öldi. Bu üç hakykaty ýöne bir bilmek eterlik däldir…
4 DÖRDÜNJI HAKYKAT
BIZIŇ HER BIRIMIZIŇ ISA MESIHI HALASGÄR WE TAŇRY HÖKMÜNDE KABUL ETMEGIMIZ GEREK. DIŇE ŞONDAN SOŇ BIZ HUDAÝYŇ SÖÝGÜSINI DUÝUP WE ONUŇ NIETINI BILIP BILERIS
Bize Isa Mesihi kabul etmek gerek.
“Emma Ol özüni kabul edenlere, adyna iman edenlere Hudaýyň ogullary bolmak hakyny berdi” (Ýahýa 1:12)
Biz Isany ynam bilen kabul edýäris.
“Siz iman arkaly merhemet bilen gutuldyňyz. Bu siziň tagallaňyz däl, Hudaýyň sylagydyr. Hiç kim magtanmaz ýaly oňat işlere-de bagly däldir” (Efesliler 2:8-9).
Isany kabul edip, biz täzeden dogulýarys.
Adamyň bu ikinji, ruhy dogluşyna “ýokardan dogluş” diýilýär. (seret: Ýahýa 3:1-8).
Biz Ony kalbymyza çagyran wagty şeýle bolup geçýär.
Isa diýdi: “Ine Men işikde duryn, gapyny kakýaryn. Biri sesimi eşidip, gapyny açsa, içerik girerin” (Ylham 3:20)Ýokardan dogulmak, toba etmek, Isany kabul etmek, günälerden gutulşa eýe bolmak, mesihi bolmak—bularyň hemmesi hem şol bir wakany suratlandyrýar. Bu çyn ýürekden özüňiň günälidigiňi boýun alyp, günäli ýaşaýyşdan ýüz döndermegi; Hudaýa dogada ýüzlenip, günäleriňi bagyşlamagyny soramagy aňladýar. Şonda isa Mesihiň siziň kalbyňyza girjekdigine we siziň ähli günäleriňizi bagyşlap, sizi Hudaýyň island adamy etjekdigine ynanmaly. Gurrüň bu zatlara diňe bir paýhas bilen ýa-da duýgy arkaly akyl etirmek barada däl. Esasy Isa bolan ynam we Onuň yzyna eýermek baradaky karardyr.
BU IKI TÖWEREK IKI HILI DURMUŞY ŞEKILLENDIRÝÄR:
Adamyň özi tarapyndan ýolbaşçylyk edilýän durmuş
M- Tagtda –adamdaky “MEN” I- Isa –durmuşyň daşynda
- -Isleg-arzuwlar adamyň özünden gelýär. Olar ahyrsoňy lapykeçlige getirýär.
Isa tarapyndan ýolbaşçylyk edilýän durmuş
M- “MEN” erini Isa berdi. I- Mesih ýüregiň merkezinde
- -Islegler Isa tarapyndan Hudaýyň nieti boýunça gönükdirilýär.
Şu töwerekleriň haýsy siziň durmuşyňyzy aňladýar?
Olaryň haýsy boýunça ýaşasam diýýärsiňiz?
Isany nädip kabul edip boljakdygyny bilesiňiz gelýärmi…
Siz häziriň özünde doga arkaly ýüzlenip, Isany ynam bilen kabul edip bilersiňiz.
(Doga—bu Hudaý bilen geplşikdir)
Hudaý adamyň ýüregini gowy bilýär. Şol sebäpli Oňa sözleriňiz däl-de, ýüregiňiziň islegi zerurdyr. Siziň dogaňyz şeýleräk bolup biler:
“Rebbim Isa, Sen maňa gerek. Meniň günälerim üçin haçdaky ölümiňe men minnetdar. Meniň günälerimi bagyşla! Men ýüregimiň gapysyny Seniň üçin açýaryn we oňa girmegiňi soraýaryn. Meniň Halasgärim we Rebbim bol. Meniň durmuşyma ýolbaşçylyk edip, meni Öz islan adamyň edip etişdir. Meniň günälerimi geçenligiň üçin we maňa baky ýaşaýşy berenligiň üçin men Saňa minnetdar. Omyn.”
Şeýle doga siziň ýorek islegiňizi aňladýarmy? Aňladýan bolsa, onda häziriň özünde şu doga bilen Hudaýa ýüzleniň. Şonda Isa Mesih wada edişi ýaly siziň ýüregiňize girer.
Isa siziň kalbyňyza girdimi, ony nädip bilmeli
Siz Mesihden ýüregiňize girmegini soradyňyzmy? Onuň Ylham 3:20-däki wadasyna laýyklykda Ol inid s ize görä nirede? Isa siziň gapyňyza girmegi wada edipdi. Ol sizi aldap bilermi? Hudaý dogama jogap berdi dien ynamyňyz name esaslanýar? Hudaýyň aýdan Sözüne, Hudaý we Onuň Sözi ynama mynasyp.
Injil Isany kabul edenleriň ählisine baky (ebedi) ýaşaýyş wada edýär.
“Hudaý bize ebedi ýaşaýyş berdi, bu ýaşaýyş Onuň oglundadyr. Kimde ogul bar bolsa, onda şaýaşyş hem bardyr, kimde Hudaýyň Ogly ýok bolsa, onda ýaşaýyş hem ýokdur. Men muny size—Hudaýyň Oglunyň adyna iman edenleriň adyna ýazdym. Şeýle, siz Hudaýyň Oglunyň adyna iman edenler ebedi ýaşaýşyňyz barlygyny biliň” (1Ýahýa 5:11-13).
Isanyň elmydama siziň bilen boljakdygyna we sizi hiç haçan taşlap gitmejekdigine Oňa hemişe minnetdarlyk bildiriň. (Ewreýlere13:5,6) Ony kabul eden günüňizden başlap, Isanyň sizde ýaşaýandygyny we özüňiziň ebedi ýaşaýşa eyedigiňizi Onuň beren wadalary boýunça bilip bilersiňiz…
Ýatda saklamaly zerur zat…
DUÝGULARYŇYZA ESASLANMAŇ
Biziň ynamymyzyň esasy – biziň duýgularymyz däl-de, Injilde ýazylan Hudaýyň wadalarydyr. Isany kabul eden adam Hudaýyň Özüne we Onuň Sözüne bil baglaýar. Aşakdaky otlynyň suraty mesihilik durmuşy şekillendirýär. Ol fakt bolan Hudaýyň Sözi bilen biziň oňa ynamymyzyň we ynamyň netijesi – duýgumyzyň arasyndaky baglanyşygy görkezýär.
Parawozyň wagonsyz hem ýöräp biljekdigi düşünikli zat. Emma wagon bilen parawozy ýöretmäge synanyşyk biderek bolardy. Şunuň ýaly biz, mesihiler hem, öz duýgularymyza esaslanmaly däldiris, gaýtam biz öz ynamymyzy Hudaýyň we Onuň Sözüniň mizemez abraýyna esaslandyrýarys.
ISANY KABUL EDENIŇIZDEN SOŇ
Siz ynam bilen Isany kabul edeniňizde köp zatlar bolup geçdi:
1. Isa siziň durmuşyňyza aralaşdy. (Ylham3:20, Kol.1::27)
2. Siziň günäleriňiz geçildi (Kol.1:14, Efes 1:8)
3. Siz Hudaýyň perzendi bolduňyz (Ýahýa 1:12)
4. Siz ebedi ýaşaýşa eýe bolduňyz (1Ýahýa 5:11-13, Ýahýa 5:24)
5. Hudaýyň sizi ýaratmak bilen baglanyşykly bolan beýik maksadyna tarap ýola gadam urduňyz Ýahýa 10:10, 2Kor. 5:17, 1Sel5:18)
Siz özüňiz üçin Isa Meishi kabul etmekden başga-da ajaýyp zady heý bir göz öňüne getirip bilýäňizmi? Hudaýyň siz üçin eden ähli işlerine häziriň özünde minnetdarlyk bildirmek isleýäňizmi? Hudaýa minnetdarlyk bildirmek bilen siz Oňa bolan ynamyňyzy beýan edýärsiňiz. Siziň Isadaky täze ýaşaýşyňyz doly mazmunly bolmagy üçin siz ruhy ösmelisiňiz…
RUHY ÖSÜŞ ÜÇIN NÄMÄLERI BILMEK GEREK
Ruhy ösüş biziň Isa Mesihe bil baglap ýaşaýşymyza (ynamymyza) bagly. “Dogry adam iman bilen ýaşar” (Galtlylar 3:11) Ynam bilen ýaşaýyş size her bir uly bolmadyk zatda hem Hudaýa bil baglap ýaşamaga hem-de aş aşakdakylary amal etmäge kömek eder:
1. Her doga bilen Hudaýa ýüzlenmeli.( Ýahýa 15:7)
2. Her gün Hudaýyň Sözi —Injili okamaly (Res. Iş.17:11) Ýahýanyň Hoş Habaryndan başlaň
3. Ähli zatda Hudaýa boýun bolmaly (Ýahýa 14:21).
4. Söz we iş bilen bütin ýaşaýşyň bilen adamlary Mesih hakda güwälik etmeli. (Matta 4:19, Ýahýa 15:8)
5. Gündelik durmuşyňyzda we Isa hakdaky güwälikleriňizde Öz güýji bilen doldurmaga hem-de ýolbaşçylyk etmäge Mukaddes Ruha mumkinçilik bermeli (Galatlýalylar 5:16, Res. Işl. 1:8)
IMANLYLAR ÝYGNAGYNDA OLAR BILEN GATNAŞYK
Hudaýyň Sözi imanlylara “ýygnanyşmagy goýmazlygy” maslahat berýär (Ewreýler 10:25)
Odunlar üýşürililgi bolsa ot gowy ýanar, emma ekelikde olar tiz söner. Imanlylar bilen hem edil şeýle bolýar. Eger siz entek mesihiler ýygnagyna barmaýan bolsaňyz, onda ol ere çagyrýançalar garaüyp oturmaň. Ýaşaýan eriňizde Isa tagzym edilýän we Onuň Sözi wagyz edlýän er-mesihiler ýygnagyny tapyň. Bu siziň ruhy durmuşyňyz üçin örän wajypdyr.


text:
"Üstümizdäki ýylyň ahyryna çenli Ortaýer deňzinde ilkinji burawlaýyş işlerine başlanar"
Ministr Albraýrak DKTR-nyň deňiz ýalpagynda seismiki barlag geçirýän TPAO Barbaros Haýrettin Paşa gämisine baryp gördi
Energetika we tebigy serişdeler ministri Berat Al Baýrak Türkiýäniň üstümizdäki ýylyň ahyryna çenli Ortaýer deňzinde ilkinji burawlaýyş işlerine başlajakdygyny aýtdy.
Ministr Albraýrak DKTR-nyň deňiz ýalpagynda seismiki barlag geçirýän TPAO Barbaros Haýrettin Paşa gämisine baryp gördi.
Ministr Albraýrak ol ýerde eden çykyşynda “Üstümizdäki ýylyň dowamynda öz gämimizi alyp, indi Ortaýer we Gara denizde burawlaýyş işlerimize başlarys. Şu ýylyň dowamynda Ortaýer deňzinde iki guýuda burawlaýyş işlerini geçireris. Dolulygyna ylmy görkezijilere laýyklykda işläris” diýdi


text:
Stambulyň zabt edilmeginiň 564-nji ýyly
Stambul şäheri zabt edileninden soň Osmanly imperiýasynyň täze paýtagty boldy
Osmanly imperiýasy esasan hem Wizantiýanyň topraklaryny basyp alyp ulaldy we güýçlendi. Osmanlylaryň hem Anadolydaky hem-de Rumilindäki basyp alyşlarynyň netijesinde Wizantiýa diňe Stambuldan ybarat şäher döwletine öwrüldi.
1453-nji ýylda Osmanly Patyşasy Soltan Mehmet Stambul şäheriniň Wizantiýanyň elinde bolmagynyň Osmanly döwleti üçin howpdygyny aýdyp, uly goşun bilen Stambuly gabaw astyna aldy.
Ençeme gün dowam eden söwşleriň netijesinde we Osmanlylaryň ulanan döwrebap toplarynyň saýasynda Stambul 1453-nji ýylyň 29-njy maýynda zabt edildi.
Şeýlelik bilen Stambul şäheri Osmanly imperiýasynyň täze paýtagty boldy.
Orta asyrlaryň soňy we täze döwrüň başlangyjy bolan Stambulyň zabt edilmegi dünýä taryhyna hem uly täsir ýetirip günbatarda Özgertmeleriň we Galkynyşyň başlangyjy boldy.


text:
14.12.2016. Şu gün türkmen paýtagtynda “Türkmenistan-ABŞ” Işewürlik geňeşiniň wekilleriniň, Amerikanyň Birleşen Ştatlarynyň birnäçe kompaniýalarynyň, Türkmenistanyň pudak ministrlikleriniň we edaralarynyň, önümçilik düzümleriniň, ýurdumyzyň Senagatçylar we telekeçiler birleşmesiniň wekilleriniň gatnaşmaklarynda işewür duşuşyk geçirildi. Onuň çäklerinde ykdysadyýetiň dürli ulgamlarynda köpýyllyk üstünlikli hyzmatdaşlygy ösdürmegiň mümkinçilikleri hakynda pikir alşyldy.
“Türkmenistan-ABŞ” Işewürlik geňeşiniň ýerine ýetiriji direktory Erik Stýuart Türkmenistanyň Prezidenti Gurbanguly Berdimuhamedowyň ýöredýän, ikitaraplaýyn hyzmatdaşlygyň kuwwatyny artdyrmaga hem-de söwda-ykdysady, işewürlik gatnaşyklaryny we ylmy-tehniki hyzmatdaşlygy ösdürmäge ýardam edýän “açyk gapylar” syýasatyna ýokary baha berdi. Duşuşyga gatnaşyjylar türkmen-amerikan gatnaşyklaryny ösdürmek hem-de däbe öwrülen ugurlarda täze mümkinçilikleri açmak, söwda-ykdysady hyzmatdaşlygyny, bilelikdäki taslamalary, dürli pudaklarda netijeli gatnaşyklary giňeltmek, maýa goýum işlerini işjeňleşdirmek üçin geljekki hyzmatdaşlaryň arasynda gatnaşyklary ösdürmegiň ähmiýetini bellediler.
Türkmen we amerikan işewür toparlarynyň özara bähbitli hyzmatdaşlygy hemmetaraplaýyn çuňlaşdyrmaga özara gyzyklanmanyň uludygy bellenildi. Bu hyzmatdaşlyk ABŞ-nyň işewür toparlarynyň geljegi uly türkmen bazarynda eýeleýän ornuny giňeltmäge, döwlet Baştutanymyz Gurbanguly Berdimuhamedowyň başyny başlan giň gerimli döwlet maksatnamalaryny amala aşyrmaga işjeň gatnaşmaga bolan islegini nazara almak bilen uly mümkinçiliklere eýedir.
«tdh.gov.tm»


text:
23.05.2017. “Awaza” milli syýahatçylyk zolagynda VIII Halkara gaz kongresi (TGC - 2017) hem-de oňa gabatlanyp guralýan halkara sergisi öz işine başlady. Bu iri ýöriteleşdirilen forumy hormatly Prezidentimiz Gurbanguly Berdimuhamedowyň tabşyrmagy boýunça “Türkmengaz” döwlet konserni we Söwda-senagat edarasy gurady.
Şu ýylky TGC - 2017 forumy hem bu giň möçberli çäräniň ýokary derejä eýedigini tassyklaýar. Oňa gatnaşmak üçin dünýäniň 36 ýurdundan Awstriýadan, Azerbaýjandan, Owganystandan, Belgiýadan, Beýik Britaniýadan, Germaniýadan, Gruziýadan, Daniýadan, Hindistandan, Indoneziýadan, Eýrandan, Ispaniýadan, Italiýadan, Gazagystandan, Hytaýdan, Kuweýtden, Malaýziýadan, Niderlandarlardan, Birleşen Arap Emirliklerinden, Pakistandan, Polşadan, Russiýadan, Saud Arabystanyndan, Singapurdan, ABŞ-dan, Türkiýeden, Ukrianadan, Filippinlerden, Fransiýadan, Şweýsariýadan, Koreýa Respublikasyndan, Ýaponiýadan we beýleki ýurtlardan wekilleriň 300-den gowragy geldi. Olaryň hatarynda iri nebitgaz, hyzmat ediş we maslahat beriş kompaniýalarynyň hünärmenleri, pudaklaýyn ministrlikleriň we edaralaryň, abraýly halkara guramalaryň, innowasion merkezleriň, ylmy-barlag hem-de taslama institutlarynyň we habar beriş serişdeleriniň wekilleri bar.
Forumyň wekilleri we myhmanlary “Berkarar” myhmanhanasynda ýaýbaňlandyrylan sergi bilen tanyşdylar. Onda önümçilige dünýä ylmynyň hem-de tehniki ösüşiň iň soňky gazananlaryny giňden ornaşdyrmaga esaslanýan Türkmenistanyň gaz senagatynyň ösüşiniň ileri tutulýan ugurlary aýdyňlyk bilen görkezilýär.
Ýurdumyzyň operatorlarynyň – “Türkmengaz”, “Türkmennebit” we “Türkmennebitgazgurluşyk” döwlet konsernleriniň, “Türkmengeologiýa” döwlet korporasiýasynyň, Türkmenbaşydaky nebiti gaýtadan işleýän zawodlar toplumynyň sergi bölümleri döwrebap bezegi, maglumata baýlygy hem-de many-mazmuny bilen tapawutlandy. “Turkmen Petroleum” treýder kompaniýasynyň tutuş diwary doduryp duran wideoşekilli paneli sergä gelenleriň ünsüni özüne çekdi. Bu kompaniýa bilelikdäki kärhana bolmak bilen, ol Türkmenbaşydaky nebiti gaýtadan işleýän zawodlar toplumynyň gatnaşmagynda döredildi.
Onuň merkezi edarasy Birleşen Arap Emirlikleriniň Dubaý şäherinde ýerleşýär. Bu kompaniýa indi ençeme ýyllardan bäri dünýäniň energetika bazarynda üstünlikli işläp, türkmen nebithimiýaçylarynyň önümlerini ähli ýurtlara iberýär.
Geçen ýyllarda daşary ýurtly hyzmatdaşlar tarapyndan ýurdumyzda amala aşyrylan hem-de häzirki döwürde durmuşa geçirilýän ýangyç-energetika ulgamyndaky taslamalaryň tanyşdyrylyşy aýratyn gyzyklanma döretdi. Şol hyzmatdaşlaryň hatarynda “Dragon Oil” kompaniýasy (Birleşen Arap Emirlikleri), Hytaýyň “CNPC” milli nebitgaz korporasiýasy, “LG International Corporation” we “Hyundai Engineering Corp. Ltd” (Koreýa Respublikasy) kompaniýalary bar.
“Burckhardt Compression” (Şweýsariýa), “Broen Oil&Gas” (Daniýa), “Turkmengazavtomatika-Krohne” bilelikdäki türkmen-german kärhanasy, “Yug-Neftegaz” we “Global Equipment PTF” (Singapur), “Petrotrade hormozan” we “Jahanpars group” (Eýran), “Sumitomo Corporation Europe” we “Kawasaki Heavy Industries” (Ýaponiýa), “Petrofac” (BAE), “Rönesans” (Türkiýe) we beýleki halkara senagat, gurluşyk, ulag we söwda kompaniýalarynyň bölümlerinde bannerler, kitapçalar, žurnal prospektleri, elektron diskler, tehnologiki enjamlaryň maketleri we beýleki zatlar uly gyzyklanma döretdi.
Günüň ikinji ýarymynda “Berkarar” myhmanhanasynyň maslahatlar zalynda Türkmenistanyň VIII Halkara gaz kongresi öz işine başlady. Birinji umumy mejlis dünýäniň gaz bazarynyň ösüşiniň esasy ugurlaryna hem-de Türkmenistanyň ählumumy energetika giňişliginde eýeleýän ornuna bagyşlandy.
Türkmenistanyň ýangyç-energetika toplumynyň düzümleýin edaralarynyň wekilleriniň çykyşlary forumyň myhmanlarynda uly gyzyklanma döretdi.
Foruma gatnaşyjylaryň çykyşlarynda energiýa çeşmelerine we olary eltmegiň serişdelerine elýeterliligiň howpsuzlygyny hem-de ygtybarlylygyny üpjün etmek meseleleri barada durlup geçildi.
Energetika Hartiýasynyň “Energiýa serişdelerini üstaşyr geçirmek boýunça köptaraplaýyn çarçuwaly ylalaşygyň ýolunda” atly forumyna taýýarlyk görlüşi barada habar berildi. Bu forum maý aýynyň ahyrynda Aşgabatda geçiriler. Ýokary derejeli wekilçilikli maslahat ählumumy energetika howpsuzlygynyň täze arhitekturasyny kemala getirmek ýaly strategiki möhüm ugurda halkara gatnaşyklaryny dowam etdirmäge ýardam etmelidir. Energetika howpsuzlygy ählumumy durnukly ösüşiň möhüm şerti bolup durýar.
Foruma gatnaşyjylar üçin Hazaryň kenarýakasynda ýerleşen Gyýanly şäherçesine gezelenç guraldy. Olar şol ýerde sebitdäki iri polietilen we polipropilen öndürýän gazhimiýa toplumynyň gurluşygynyň barşy bilen tanyşdylar. Bu giň möçberli maýa goýum taslamasy “Türkmengaz” döwlet konserni tarapyndan “LG International Corp”, “Hyundai Engineering” (Koreýa Respublikasy) we “TOYO Engineering Corporation” (Ýaponiýa) kompaniýalary bilen bilelikde amala aşyrylýar.
Ertir VIII Halkara gaz kongresi öz işini dowam eder. Onuň çäklerinde Türkmenistanyň nebitgaz toplumynyň ýolbaşçylarynyň daşary ýurtly hyzmatdaşlary bilen ikitaraplaýyn duşuşyklary geçiriler.
Türkmenistanyň Döwlet habarlar agentligi


text:
Şu gün hormatly Prezidentimiz Gurbanguly Berdimuhamedow welaýatlaryň we Aşgabat şäheriniň häkimleriniň hem-de hukuk goraýjy düzümleriň birnäçesiniň ýolbaşçylarynyň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Iş maslahatynyň barşynda ýurdumyzy durmuş-ykdysady taýdan ösdürmegiň ileri tutulýan wezipelerine, şol sanda milli özgertmeler maksatnamasynyň durmuşa geçirilmegi bilen baglanyşykly meselelere, öňde boljak şanly seneleri baýram etmäge taýýarlyk görmek boýunça çärelere, käbir resminamalaryň taslamalaryna, şeýle hem döwlet durmuşynyň beýleki möhüm meselelerine garaldy.
Hormatly Prezidentimiz wideoşekilli iş maslahatyny açyp, ilki bilen göni aragatnaşyga Aşgabat şäheriniň häkimi Ş.Durdylyýewi çagyrdy. Häkim alnyp barylýan işler, bina edilýän desgalar, paýtagtymyzy abadanlaşdyrmak we bagy-bossanlyga büremek maksatnamasynyň ýerine ýetirilişi, durmuş ulgamynyň kämilleşdirilişi barada hasabat berip, Täze ýyl baýramyna taýýarlyk görlüşi barada-da habar berdi.
Mundan başga-da, paýtagtymyzyň häkimi Aşgabatda gurmak meýilleşdirilýän desgalaryň taslamalarynyň birnäçesi barada hasabat berdi.
Milli Liderimiz paýtagtymyzy ösdürmegiň nobatdaky tapgyrynyň çäklerinde bina ediljek desgalara ünsi çekip, adamlaryň öndürijilikli işlemegi we mynasyp dynç almagy üçin olarda hemme zerur şertleriň döredilmelidigini nygtady. Ýurdumyzyň baş şäheri ähli görkezijiler boýunça nusgalyk bolmalydyr. Döwlet Baştutanymyz Aşgabady bagy-bossanlyga büremek, onuň ekologiýa ýagdaýyny has-da gowulandyrmak bilen baglanyşykly meseleleri yzygiderli gözegçilikde saklamak barada anyk görkezmeleri berdi.
Hormatly Prezidentimiz ýanaşyk ýerleriň binagärlik keşbine degişli birnäçe düzedişleri girizip, bellikleri we teklipleri aýtdy hem-de täze desgalaryň tehniki-ykdysady esaslandyrmasynyň üstünde düýpli işlemegi tabşyrdy. Şunuň bilen baglylykda, döwlet Baştutanymyz olary gurmaga halkara bäsleşigini yglan etmek barada häkime tabşyryk berdi.
Hormatly Prezidentimiz Aşgabat şäheriniň häkimine degişli görkezmeleri berdi hem-de baýramçylyk dabaralaryny geçirmegiň ýokary derejesini üpjün etmegi tabşyrdy.
Soňra Ahal welaýatynyň häkimi T.Atahallyew sebitde häzirki işleriň ýagdaýy, milli Liderimiziň ozal beren tabşyryklarynyň ýerine ýetirilişi, möwsümleýin oba hojalyk we bagy-bossanlyga büremek işleriniň geçirilişi, sebitleri özgertmek baradaky milli maksatnamany üstünlikli ýerine ýetirmek boýunça görülýän çäreler, şol sanda ony durmuşa geçirmegiň çäklerinde bina etmeklik meýilleşdirilen desgalaryň gurluşygy barada hasabat berdi.
Bellenilişi ýaly, häzirki wagtda ýerlerde oba hojalyk tehnikalaryny taýýarlamak boýunça işler ýaýbaňlandyryldy. Mundan başga-da, häkim ýurdumyzda giňden bellenilýän Täze ýyl baýramyny garşylamak boýunça görülýän çäreler barada habar berdi.
Hormatly Prezidentimiz welaýatyň obasenagat toplumynyň ösdürilmegi bilen baglanyşykly meseleleriň aýratyn wajypdygyny belläp, meýdanlarda geçirilýän agrotehniki çäreleriň ýokary hil derejesini üpjün etmäge degişli meselelere örän jogapkärçilikli çemeleşmelidigini tabşyrdy.
Döwlet Baştutanymyz suwaryş desgalaryny zerur ýagdaýda saklamagyň möhümdigini belledi hem-de ekin meýdanlarynyň öz wagtynda suwarylmagyny we mineral dökünler bilen gurplandyrylmagyny üpjün etmegiň wajypdygyny nygtady. Milli Liderimiz Täze ýyly garşylamaga degişli taýýarlyk işlerini berk gözegçilikde saklamagy tabşyrdy.
Soňra wideoşekilli iş maslahatynda Balkan welaýatynyň häkimi S.Satlykow ýurdumyzyň günbatar sebitinde işleriň ýagdaýy, şol sanda welaýatyň ekin meýdanlarynyň ýagdaýy, mineral dökünler bilen üpjün edilişi we bagy-bossanlyga büremek işleri, ýyladyş ulgamlarynyň sazlaşykly işini üpjün etmek boýunça ýerine ýetirilýän işler barada hasabat berdi. Welaýatyň ýolbaşçysy öňde boljak baýramçylyklara taýýarlyk görlüşiniň barşy barada hem habar berdi.
Milli Liderimiz welaýatyň ekerançylyk meýdanlarynda işleriň barşyna ünsi çekip, oba hojalyk tehnikalarynyň täze möwsüme taýýarlanylmagyna aýratyn üns bermelidigini aýtdy. Hormatly Prezidentimiz topragyň, ýetişdirilýän oba hojalyk ekinleriniň hasyllylygyny artdyrmak hem-de görnüşlerini köpeltmek maksady bilen, sürlen ýerlere zerur derejede ideg edilmeginiň wajypdygyny belläp, agrotehniki çäreleriň öz wagtynda we ýokary hilli geçirilmegini üpjün etmegi tabşyrdy.
Döwlet Baştutanymyz ýyladyş, elektrik energiýa we tebigy gaz bilen üpjün ediş ulgamlarynyň işlemeginiň zerur derejesini üpjün etmegi tabşyrdy. Hormatly Prezidentimiz welaýatyň çäklerinde bina edilýän desgalar barada aýtmak bilen, täze gurluşyklaryň bina edilişiniň hiline hem-de öz wagtynda tabşyrylmagyna gözegçilik etmegiň wajypdygyny görkezdi.
Wideoşekilli iş maslahaty Daşoguz welaýatynyň häkimi M.Baýramgulyýewiň hasabaty bilen dowam etdi. Häkim, hususan-da, agrotehniki çäreler, ekin ýerlerinde alnyp barylýan şaly hasylynyň oragy, welaýatyň çäklerini bagy-bossanlyga büremek hem-de oba hojalyk tehnikalaryny abatlamak boýunça durmuşa geçirilýän çäreler barada hasabat berdi.
Sebitiň ýolbaşçysy welaýatda gurluşyk işleriniň barşy, ilkinji nobatda, sebitleri özgertmek baradaky milli maksatnamany amala aşyrmagyň, ýerlerde ilatyň ýaşaýyş-durmuş şertlerini gowulandyrmak boýunça maksatnamany durmuşa geçirmegiň çäklerinde ulanmaga tabşyrmak meýilleşdirilýän desgalarda işleriň barşy barada aýtdy.
Mundan başga-da, öňde boljak şanly senelere taýýarlyk görlüşi, Täze ýyly garşylamak, köpçülikleýin çäreleriň ýokary guramaçylyk derejesini üpjün etmek boýunça meýilleşdirilen medeni maksatnama barada habar aýdyldy.
Hormatly Prezidentimiz Gurbanguly Berdimuhamedow hasabaty diňläp, sebitiň halk hojalyk toplumynyň ähli pudaklarynda işleriň depginini hem-de netijeliligini artdyrmagy tabşyrdy, şeýle hem degişli düzümleriň sazlaşykly işlemegini üpjün etmek boýunça häkime birnäçe görkezmeleri berdi.
Topragyň hasyllylygyny ýokarlandyrmak, ýetişdirilýän önümleriň görnüşini artdyrmak işinde ýerlere ideg etmegiň wajypdygyny belläp, hormatly Prezidentimiz agrotehniki çäreleriň ýokary hil derejesinde hem-de öz wagtynda geçirilmeginiň, sebitiň çäklerinde bar bolan suwaryş ulgamlaryny zerur ýagdaýda saklamagyň möhüm wezipe bolup durýandygyny nygtady.
Döwlet Baştutanymyz tebigaty goraýyş çäreleriniň durmuşa geçirilmegine ünsi çekip, ekologiýa meseleleriniň çözülmeginde ýurdumyzyň uly orun tutýandygyny nygtady. Şol işleriň hatarynda BMG-niň Araly halas etmek baradaky ýörite maksatnamasynyň işlenip taýýarlanmagy hem-de Türkmenistanyň rotasiýa şertlerinde 2017—2019-njy ýyllarda Araly halas etmegiň Halkara gaznasyna başlyklyk etmegi durýar.
Milli Liderimiz Bötendag sebitleriniň ekologiýa ýagdaýyny gowulandyrmak maksady bilen, bag ekilişiniň depginini ýokarlandyrmagy tabşyrdy hem-de ekilen baglara göwnejaý idegi ýola goýmagy talap etdi.
Hormatly Prezidentimiz Gurbanguly Berdimuhamedow welaýatyň ilatynyň ýaşaýyş-durmuş şertlerini maksadalaýyk gowulandyrmak boýunça çäreler barada aýdyp, döwlet syýasatynyň bu aýratyn ähmiýetli ugruna ilkinji derejede üns bermegi talap etdi. Döwlet Baştutanymyz Täze ýyl baýramyny ýokary derejede guramagyň zerurdygyna ünsi çekip, degişli tabşyryklary berdi.
Soňra Lebap welaýatynyň häkimi Ç.Çarlyýew sebitde alnyp barylýan möwsümleýin oba hojalyk çäreleri, umuman, oba hojalyk önümçiliginiň artdyrylyşy, işlenilýän ýerleriň ýokary netijeli peýdalanylyşy, şeýle hem täze meýdanlaryň özleşdirilişi hem-de melioratiw we bagy-bossanlyga büremek işleriniň barşy barada hasabat berdi.
Sebitleri özgertmek baradaky milli maksatnamany durmuşa geçirmegiň çäklerinde welaýaty has-da ösdürmek boýunça görülýän çäreler, oba adamlarynyň ýaşaýyş-durmuş şertlerini ýokarlandyrmak, sebitiň senagat düzümini giňeltmek maksady bilen işlenip taýýarlanylan meýilnamalary durmuşa geçirmek babatda alnyp barylýan işler barada habar berildi.
Mundan başga-da, häkim welaýatyň iri gurluşyk meýdançalaryndaky işleriň, şol sanda Türkmenabat şäherinde howa menziliniň düzümleýin desgalarynyň, köprüleriň we beýlekileriň bina edilişiniň ýagdaýy barada hasabat berdi.
Hormatly Prezidentimiz hasabaty diňläp, oba hojalygynda agrotehniki çäreleriň guramaçylykly geçirilmegine degişli, hususan-da, şaly hasylyny ýygnap almak boýunça işlere jogapkärli çemeleşmek boýunça birnäçe tabşyryklary berdi.
Döwlet Baştutanymyz ýurdumyzyň gündogar sebitiniň ekerançylyk ýerleriniň ýagdaýyna hem-de topragyň hasyllylygyny ýokarlandyrmaga we oba hojalygy ösdürmek üçin has oňaýly şertleri döretmäge gönükdirilen ulgamlaýyn guramaçylyk-hojalyk hem-de tehniki çäreleriň möhümdigine ünsi çekdi. Şu babatda kärendeçileriň mineral dökünler bilen üpjün edilmegine yzygiderli gözegçilik edilmeginiň, oba hojalykçy alymlaryň täze tekliplerini iş tejribesine ornaşdyrmagyň zerurdygy aýdyldy.
Hormatly Prezidentimiz ýol-ulag düzümleriniň ösdürilmegini nazara almak bilen alnyp barylýan gurluşyk we abatlaýyş işleriniň ýokary hilini üpjün etmegi talap etdi. Milli Liderimiz biziň özgertmeler maksatnamamyzyň esasy maksady adamlaryň abadan ýaşamagy, amatly durmuşy hem-de netijeli zähmet çekmegi üçin hemme şertleri döretmekden ybaratdyr diýip, bu babatda häkime birnäçe görkezmeleri berdi.
Döwlet Baştutanymyz welaýatyň ilatynyň elektrik we gaz üpjünçiligi baradaky meseläni hemişe gözegçilikde saklamagy tabşyryp, Täze ýyl baýramçylyk çäreleriniň zerur derejede geçirilmegi üçin öz wagtynda alada edilmelidigi barada görkezme berdi.
Hormatly Prezidentimiz welaýatda alnyp barylýan işleriň guralyşyna gözegçiligi gowşadandygy üçin häkime nägilelik bildirdi hem-de gysga möhletlerde kemçilikleri düzetmek boýunça çäreleri görmegi talap etdi.
Wideoşekilli iş maslahatynyň barşynda işde goýberen düýpli kemçilikleri üçin, B.Kadyrowy Lebap welaýatynyň Galkynyş etrabynyň häkimi wezipesinden, I.Işankulyýewi Lebap welaýatynyň Serdarabat etrabynyň häkimi wezipesinden, M.Çaryýewi Lebap welaýatynyň Döwletli etrabynyň häkimi wezipesinden boşatmak hakynda Permanlara, şeýle hem işde goýberen düýpli kemçilikleri üçin B.Açilowy Lebap welaýatynyň Galkynyş etrabynyň häkiminiň orunbasary wezipesinden boşatmak hakynda Karara gol çekdi.
Soňra göni wideoşekilli aragatnaşyk arkaly Mary welaýatynyň häkimi B.Annagurbanow hasabat berdi. Häkim sebitdäki işleriň ýagdaýy, oba hojalyk pudagynda amala aşyrylýan işler, ilatly ýerlere ýylylygyň hem-de elektrik energiýasynyň yzygiderli berilmegi babatda görülýän çäreler hem-de obalary özgertmek baradaky milli maksatnamanyň ýerine ýetirilişi barada hasabat berdi. Mundan başga-da, Täze ýyly garşylamaga taýýarlyk görlüşi barada habar aýdyldy.
Hormatly Prezidentimiz tutuş ýurdumyzda bolşy ýaly, welaýatda alnyp barylýan işleriň netijeli häsiýete eýe bolmalydygyny hem-de anyk netijeleri bermelidigini nygtady. Munuň üçin ähli düzümleriň sazlaşykly işini ýola goýmak gerek. Döwlet Baştutanymyz sebitde bina edilýän desgalaryň gurluşygynyň depginlerini güýçlendirmek boýunça zerur çäreleri görmegi tabşyryp, welaýatyň ilatyna ýylylygy, elektrik energiýasyny, tebigy gazy üznüksiz bermegi üpjün etmegiň zerurdygyny aýtdy.
Milli Liderimiz, umuman, oba hojalyk önümçiligini artdyrmagyň esasy gorlarynyň birine—ekin dolanyşygynyň düzgünleriniň, dökünleriň, tohumlaryň we önümleriň has oňaýly sazlaşygyny berjaý etmek bilen, ähli işlenilýän ýerleriň ýokary netijeli peýdalanylmalydygyna, täze meýdanlaryň özleşdirilmegine hem-de melioratiw işleriniň geçirilişine häkimiň ünsüni çekdi hem-de bu babatda tabşyryklary anyk berdi.
Şunuň bilen birlikde, hormatly Prezidentimiz welaýatda bagy-bossanlyga büremek işlerini geçirmegiň hem-de döwletiň we jemgyýetiň durmuşyndaky şanly wakalara ýokary derejede taýýarlyk görmegiň möhümdiginiň üstünde durup geçdi.
Soňra döwlet Baştutanymyz göni wideoşekilli aragatnaşyga Döwlet migrasiýa gullugynyň ýolbaşçylaryny çagyryp, guramaçylyk meselelerine garady hem-de polkownik M.Nobatowy başga işe geçmegi sebäpli, bu gullugyň başlygy wezipesinden boşatmak hem-de bu wezipä Türkmenistanyň Döwlet migrasiýa gullugynyň başlygynyň orunbasary wezipesinde işlän maýor M.Gurdowy bellemek hakynda Permanlara gol çekdi.
Wezipä täze bellenilen ýolbaşçy özüne bildirilen uly ynam üçin tüýs ýürekden hoşallyk bildirip, hormatly Prezidentimizi öňde goýlan möhüm we jogapkärli wezipeleri üstünlikli çözmek üçin ähli tagallalary etjekdigine ynandyrdy.
Hormatly Prezidentimiz Gurbanguly Berdimuhamedow maslahaty tamamlap, oňa gatnaşanlara ýurdumyzy durmuş-ykdysady taýdan okgunly ösdürmegiň, halkymyzyň abadançylygyny artdyrmagyň hem-de eziz Watanymyzy ösdürmegiň bähbidine geçirilýän işlerde uly üstünlikleri arzuw etdi.


text:
TurkmensNews – Ýewropa bileleşigi ,Ýewropa ýurtlarynyň resmileri we birleşen Milletler Guramasynyň baş sekretary ýadro ylalaşygyndan çykmak baradaky Amerikanyň prezidenti Donald Trampyň tutan tutumyna gaýtawul berdiler.
Ýewropa bileleşiginiň daşary syýasat jogapkäri Federika Mugerini öten agşam Amerikanyň prezidenti Donald Trampyň ýadro ylalaşygyndan çykanlygyny yglan etmeginden soňra beren gürrüňlerinde Ýewropa bileleşigi ýadro ylalaşygyny goramagyň yzyndadyr diýip nygtap geçdi.
Britaniýanyň premýer ministri Treza meý, Germaniýanyň kansleri Angella Merkel we Fransiýanyň prezidenti Emanuel makeron bir beýannama boýunça ýadro ylalaşygyna ygrarlydyklaryny yglan etdiler.
Habarlar
© All Right Reserved by Turkmens News


text:
Aşgabadyň bazarlarynda we söwda nokatlarynda satylýan Gazagystanda öndürilen unlaryň bahasy ozalkysyndan gymmatlady. Geçen hepdäniň ortalaryndan başlap, gazak unlarynyň 1 kilogramynyň bahasy 6 manat 50 teňňeden satylýar.
Читайте также на русском
Aşgabatda ýaşaýan synçy Amanmyrat Bugaýew agzalýan unuň bahasynyň ýene-de ýokarlanmagy baradaky maglumatlary tassyklady.
“Mundan 10 gün ozalam Gazagystandan getirilen unlaryň 1 kilogramynyň bahasy 5 manat 50 teňňe diýlip [gabyň gapdalynda] ýazylyp, satylanda, aslynda 6 manatdan satylýardy. Indi ýöne bazarlarda, geçen hepdäniň ortalaryndan başlap, satylýan gazak unlarynyň gapdalynda 1 kilogramy 6 manatdan diýlen belgi goýlup, satylanda welin 6 manat 50 teňňeden satýarlar” diýip, ol aýtdy.
Paýtagtly synçy Türkmenistanda azyk-harytlaryň we senagat önümleriniň bahalarynyň, umuman, yzygiderli ýokarlanýandygyny belläp geçdi.
“Türkmenistanda bahalaryň, ylaýta-da azyk harytlaryň we senagat önümleriniň nyrhlarynyň gymmatlamagy yzygiderli dowam edýär” diýip, ol nygtady.
Söhbetdeşlikde esasan “gazak unlarynyň” Aşgabatdaky söwdasyna ünsi çeken paýtagtly synçy, olaryň satuwynyň soňky 3-4 aýyň dowamynda çarkandakly öwrümleri başdan geçirendigini gürrüň berdi.
“Mundan orta hasap bilen, 3.5-4 aý çemesi ozal Türkmenistana Gazagystanda öndürilen unlar getirilip başlandy. Ol unlar 1 kilogram 2 kilogram agramlylyk derejesinde kagyz gaplara gapgarylan, 5 kilogram möçberinde sintetiki haltalara gapgarylan [görnüşindedir]. Şol unlar başda getirilende onuň 1 kilogramynyň bahasyny 5 manatdan satmakçy boldular, ýöne onuň öňüni aldylar, 5 manatdan satmagyň gadagandygyny aýtdylar. Soň 4 manat diýip bahasyny ýazyp, 4 manat 50 teňňeden satyp ugradylar. Soňra ýuwaş-ýuwaşdan galyp, mundan 2 aý çemesi ozal şol unlaryň 1 kilogramynyň bahasyny 4 manat 50 teňňeden diýip ýazyp, 5 manatdan satyp başladylar” diýip, synçy gürrüň berdi.
Söhbetdeşimiz Gazagystanda öndürilen 1 kilogram unuň bahasynyň 5 manada galan döwründe polisiýanyň hem-de salgyt gullugynyň gullukçylarynyň bu söwda boýunça gözegçiligi güýçlendirendigini aýtdy.
“Şol döwürlerde polisiýanyň, salgyt gullugynyň hem-de beýleki döwlet gulluklarynyň “jyny” bazarlarda satylýan gazak unlaryna düşdi. Olar unuň hakyky kada-kanun esasynda getirilendigini, olaryň gümrüklerde hasaba alynandygyny talap edýän taraplar bilen bazarlara aýlandylar” diýip, synçy Gazagystanda öndürilen unlaryň Aşgabatdaky söwdasyna degişli ýagdaýlar hakda gürrüň berdi.
Mälim bolşy ýaly, mundan ozal türkmen paýtagtynda Polisiýanyň jenaýaty agtaryş bölüminiň gullukçylarynyň şäherdäki söwda nokatlara aýlanyp, Gazagystanda öndürilen unlary satýan dükan eýelerini we satyjylary soraga çekýändigi barada apreliň başynda maglumatlar peýda bolupdy.
Gözegçiligiň güýçlenen döwründe satyjylaryň “gazak unlaryny” birbada tekjelerinden gizländigini aýdan söhbetdeşimiz, sorag-idegiň gowşamagy bilen olaryň täzeden satylyp başlanandygygyny habar berdi.
“Şol unlary birbada dogurdanam, gizlediler, ýöne ara düşen 10-12 günden soňra şol talap aradan aýryldy. Unlar ýene-de satylyp ugraldy” diýip, synçy aýtdy.
Onuň sözlerine görä, alyjylar unuň bahasynyň galmagy bilen ynjalyksyzlanyp bazar administrasiýasyna ýüz tutanlarynda olaryň arzy şikaýatlaryna biperwaý garalýar. Şol bir wagtyň özünde, satyjylar özleriniň zyýana galmak islemeýändiklerini aýdyp unuň gymmat bahasynyň tarapyny çalýarlar.


text:
“Eýran Türkmenleriniň Medeniýetiniň Taryhy(ХIХ-ХХ аа.)”
ady bilen 1995-nji ýyl goralan dissertasiýon iş
Șu iş Türkmenistan Ylymlar Akademiýasynyň Ș. Batyrow adyndaky Taryh Institutynda doktorlyk dissertasiýalaryny goramak boýunça ýöriteleşdirilen Sowetiň Mejlisinde goralýar. "VAK-ВАК-ЁАК-ÝAK (Ýokary Attestassýon Kommissiýa)"-dan berilen iş hünäri Kodi(şifiri): 07.00.02.
Iş 1991-nji ýyldan başlanyp, 1995-njy ýylyň Dekabr aýynyň II ýarymynda (Mejlis 1996-njy ýylyň Ỳanwarynda geçirildi.) Türkmenistan Ylymlar Akademýasynyň Taryh Instituty (Bu Institut, 1936-njy
ýylda Türkmen döwlet ylmy-barlag institutynyň esasynda Taryh instituty döredildi. Şondan soňky döwürlerde institut dürli—dürli atlandyryldy "ТУРКМЕНИСТАН ЫЛЫМЛАР АКАДЕМИЯСЫНЫН, Ш. БАТЫРОВ АДЫНДАКЫ ТАРЫХ ИНСТИТУТЫ (TÜRKMENISTAN YLYMLAR AKADEMIÝASYNYŇ Ș. BATYROW ADYNDAKY TARYH INSTITUTY)
" (1997-nji ýyla çenli) we "Türkmenistanyň Mininistrler Kabinetiniň ýanyndaky Taryh instituty" (2009-njy
ýylyň 12-nji
iýunyna çenli)) we şondan bäri, Türkmenistanyň Ylymlar Akademiýasynyň Taryh Institutynyň
, ýöriteleşdirilen Ýokary Ylmy Sowetiniň agzalary, hormatly jenaplar:
-Türkmenistanyň academigi professor Myrat Annanepesowiň ylmy ýolbaşçylygynda,
Tükmenistanyň ylymlar Akademyasynyň Ş. Batyrow adyndaky Taryh Institutynyň direktori hem Türkmenistan Ylymlar Akademýasynyň Habarçy (корреспондент) Agzasy, Atamammedov Nury Weliyewiçing direktorlig hem ýobaşçylygynda,
-Türkmenistanyň Bilim Ministery we Türkmenistan Ylymlar Akademyasynyň Ýokary Attestatsion
Komissyasynyň ýolbaşçy agzasy Karaýev Erjepdurdy Karaýewiçiň alyp barmagynda,
- Resmi opponentler:
- Uzbegistan SSR-iň Ylymlar Akademiýasynyň Taryh Institutyndan, taryh ylylmlarynyň doktory hem Türkmenistan Ylymlar Akademiýasynyň akademigi, professor Jykyýew, Ata Jykyýewiç,
- Türkmenistan Ylymlar Akalemiýasynyñ Magtymguly adyndaky Dil we Edebiýat Institutynyñ Filologiýa ylymlarynyñ kandidaty Nurbadow, Kasym,
... we Türkmenistanyň Ylymlar Akademiýasynyň Ỳokary Ylmy Sowetiniň agzalary hem-de, ýörite syn beriji daşky gurama hökmünde: Magtymguly adyndaky Türkmen Döwlet Uniwersitetiniň “Türkmenistan Taryhy Kafederasy”, şeýle
hem beýleki alymlar;
-Türkmenistanyñ filologiýa we edebiýat ylymlarynyñ professory Nurmuhammet Aşyrpur Meredow,
-Eỳran Türkmenleriniň milli-dini Ýolbaşçysy Welimuhammet Ahun Arzaneş, hem-de, geljekde doly habaryny beriljek beýleki çagyrylan alymlar we mihmanlaryň çykyşlary hem huzurlarynda;
-Türkmenistan Ylymlar Akademyýasynyň Ş. Batyrow adyndaky Taryh Institutynyň ylmy işgäri saýskatel Hangeldi Ownuk Arazgeldi ogly tarapyndan ylymlaryň kandidaty diýen alymlyk derejesini
almak üçin goraldy.


text:
Türkmenistanda ýene bir gezek Bedew baýramy bellenildi we il-günüň adyndan sowgat berlip, döwlet baştutanynyň atlarynyň sany köpeldildi.
Öňki ýyllardan tapawutlylykda, Bedew baýramy bu gezek “milli” baýram diýlip bellenildi, sebäbi prezident Gurbanguly Berdimuhamedow anna güni bu baýramyň adyny üýtgetmek, ony “Türkmen bedewiniň milli baýramy” diýip atlandyrmak hakyndaky karara gol çekdi.
Читайте также на русском
TDH-nyň maglumatyna görä, bu karar “Türkmen bedewleriniň dünýädäki şan-şöhratyny has-da artdyrmak, atçylygy mundan beýläk-de ösdürmek maksady bilen” bilen kabul edildi.
Emma ýerli synçylar, şol sanda ýazyjy Amanmyrat Bugaýew Bedew baýramynyň adatça häzirki döwlet syýasatyny mahabatlandyrmak üçin ulanylýandygyny, hakykatda türkmeniň ahal-teke, ýomut atlary üçin edilmeli işleriň entek juda kändigini aýdýarlar.
Azatlyk bilen anonim şertde gürleşen ýerli synçy Bedew baýramynyň bu gezek hem "ýurtdaky iň kän atly adamyň athanasyndaky saýlama ahal-teke atlarynyň sanyny bikanun köpeltmek, türkmen atlaryny bahanalap, ykdysady krizisiň fonunda at oýnadýan prezidentiň şahsyýet kultuny ýokary götermek üçin peýdalanylandygyny" belledi.
“Bu Bedew baýramy däl, Berdimuhamedow baýramy, ol ýene ykdysady kynçylyklaryň fonunda at oýnatdy” diýip, adynyň aýdylmazlygyny soran 65 ýaşly aşgabatly Azatlyk radiosyna aýtdy.
Türkmen telewideniýesi Bedew baýramy mynasybetli 28-nji aprelde guralan dabaralaryň - at çapyşyklarynyň, ahalteke atlarynyň halkara gözellik bäsleşiginiň hem-de döredijilik adamlarynyň arasynda geçirilen ýaryşlaryň ýeňijilerini we baýrak eýelerini sylaglamak bilen bagly çäreleriň dowamynda prezidente gaýta-gaýta alkyş aýdylyşyny görkezdi.
Welaýatlaryň ýaşaýjylarynyň, Aşgabat şäheriniň ilatynyň, harby we hukuk goraýjy edaralaryň işgärleriniň, atşynaslaryň adyndan sowgat berlen atlar gowşurylanda, ilki sowgat atyň ady dabara bilen yglan edilip, soňra sowgat aty gowşurýan ýaşulularyň aýdýan alkyşly sözlerinden,ýörite goşgy-gazal öwredilen çagalaryň alkyşly goşgularyndan hoşal bolan Berdimuhamedow özüne berlen peşgeşler üçin minnetdarlygyny bildirdi.
Prezident Berdimuhamedowa mundan öňki Bedew baýramlarynda hem ençeme gezek at sowgatlary berildi, emma döwlet eýeçilgindäki metbugat onuň atlarynyň sanynyň näçä ýetendigini, ol atlara nähili ýagdaýda, kimiň we nämäniň hasabyna ideg edilýändigini aýdyňlaşdyrmaýar.
Mundan öňki ýyllardan tapawutlylykda, bu gezek prezidente sekiz atyň ýany bilen it hem sowgat berildi, ýagny atşynaslaryň adyndan berlen sowgadyň gapdalyndaky sandykdan alabaý itiniň güjügi hem çykdy.
Soňra Berdimuhamwedow atşynaslaryň sowgat beren Ak ýol atly atynyň “küştdepdi” tansyny hem ýerine ýetirip bilýändigini aýdyp, muny barlap görmegi teklip etdi.
TDH Berdimuhamedowyň çapyksuwaryň egin-eşiginde, ak reňkli Ak ýol bedewine atlanyp, eline güjük alyp, ata erk etmegiň “ajaýyp ussatlygyny” görkezendigini habar berýär.
Neşiriň tassyklamagyna görä, “Ak ýol atynyň ady” ýurtdaky “bagtyýarlyk döwri” bilen bagly. Resmi habaryň dowamynda ak reňk we onuň manysy, türkmenleriň bu reňke "gadymy döwürlerden bäri mukaddeslik hökmünde garaýşy" hakynda uzyn nutuk sözlendi.
Bedew baýramynda jemi jemlenen gözellik bäsleşiginde ýeňiji bolan Berkakarlyk atly atyň eýesine, at çapyşyklarynda we döredijilik bäsleşiklerinde ýeňiji bolanlara prezidentiň adyndan baýraklar, pul sylaglary gowşuryldy.
Şeýlelikde, Bedew baýramy prezident Berdimuhamedowy alkyşlaýan aýdym-sazlar bilen başlanyşy ýaly, alkyşly aýdymlar bilen hem jemlendi. TDH ol aýdymlarda “türkmenistanlylaryň başdan geçirýän belent buýsanç we bagtyýarlyk duýgularynyň wasp edilendigini” nygtady.
TDH-nyň habarlaryndan tapawutlylykda, garaşsyz habar serişdelerinde Türkmenistanyň agyr ykdysady krizisi başdan geçirýändigi, işsizligiň ýokary derejelere baryp ýetmegi bilen bir hatarda, azyk harytlarynyň barha gymmatlaýandygy, manadyň dollaryň garşysyndaky kuwwatynyň barha pese gaçýandygy habar berilýär.


text:
14 Haziran 2015 Pazar
Tagtabazar Etraby Galla Ýygnamak Baradaky Borçnamasyny Ilkinji Bolup Ýerine Ýetirdi
Mary welaýatynyň Tagtabazar etraby galla ýygnamak baradaky borçnamasyny ýurtda ilkinji bolup ýerine ýetirdi. Bu ýerde 19 müň 852 tonna hasyl ýygnaldy. Bu bolsa borçnamanyň 101,3 göterim ýerine ýetirilendigini görkezýär.
Umuman, Türkmenistan boýunça 860 müň gektara ekilen bugdaýdan 1 million 600 müň tonna hasyl ýygnamak bellendi. Her günde harmanyň üsti 60 müň tonna töweregi bugdaý bilen ýetirilýär.
Sebitler boýunça bugdaýy ormagyň depgini barada aýdanyňda häzirki günde Lebap welaýaty öňde barýar. Welaýatda göz öňünde tutulan 350 müň tonna bugdaýyň 30 göteriminden gowragy ýygnaldy.
Bugdaý oragy Ahal we Mary welaýatlarynda deň derejede diýen ýaly alnyp barylýar. Olaryň her birinde degişlilшkde ýygnalmaly 450 we 380 müň tonna bugdaýyň 27 göterimi ýerine ýetirildi. Balkan welaýatynyň ekerançylary hem ýygnalmaly 120 müň tonna bugdaýyň 16 göterimden gowragyny ýygnadylar.
Daşoguz welaýatynyň gallaçylary bugdaý oragyna 14-nji iýunda girişdiler. Bu ýerde şu ýyl 300 tonna bugdaý ýygnamak göz öňünde tutulýar. Gubadag etrabynyň Gökçäge daýhan birleşiginde bu pudagyň hünärmenleriniň gatnaşmaklarynda geçirilen maslahat bu möhüm çärä bagyşlandy.
3-nji iýunda badalga alan galla oragynyň ilkinji netijeleri oba hojalyk möwsüminiň ýokary derejede gurnalandygyna şaýatlyk edýär. Galla oragynda “Türkmenobahyzmat” Döwlet birleşiginiň oba hojalyk tehnikalary işledilýär – umuman Claas, John Deer, Case kysymly däne orujy kombaýnlarynyň 1700 sanysy netijeli işledilýär. Göçme mehanizmleşdirilen toparlaryň 350-si tehnikalara hyzmat edýär. Ýük daşaýan ulaglaryň 6 müň 800 sanysy bugdaýy kabul ediş nokatlaryna we elewatorlara daşaýarlar.
Bugdaý meýdanlarynda işler gije-gündшzleýin alnyp barylýar. Galla oragyna gatnaşýanlar üçin dynç almak üçin meýdançalar, gyzgyn nahar, medeni-dynç alyş maksatnamasy guraldy.
“Türkmengallaönümleri” DB galla kabul ediş nokatlarynyň 155-nde, elewatorlarda, Watanyň harmanlaryna gelip gowuşýan bugdaýlaryň hiline baha berýän “Türkmenstandartlary” Baş döwlet gullugynyň barlaghanalarynda işler gyzgalaňly alnyp barylýar.
Galla oragyna gatnaşýanlaryň her biriniň zähmeti öňde goýlan esasy wezipä – ýetişdirilen bol hasyly ýitgisiz we gysga möhletde ýygnamaga gönükdirilendir.
Kaydol: Kayıt Yorumları (Atom)


text:
Uýgurlar
Türki kowumlarynyñ arasynda iñ gadymy halk bolan we türkmenleriñ gan garyndashy hasaplanýan uýgurlaryñ uly bólegi (25 milliony)Hytaýyñ Sinszýan - Uýgur awtonom raonunda, azragy Hindistanda, Owganystanda, Päkistanda,173 múñúsi hem óñki SSSR-de (Gazagystanda, Gyrgyzystanda, Özbegistanda we Türkmenistanda)ýashaýar. Bu halkyñ etnik ady biziñ eramyzdan óñki III asyrda dush gelýár. VI asyrda Beýik Türk Kaganaty synandan soñ uýgurlar ózbashdak dówlet gurýarlar. Edil túrkmenler ýaly uýgurlaryñ hem añyrsy gunlara direýár. Hytaý çeshmelerinde getirilyán rowaýata górá, gun patyshasy ózúniñ iññán owadan gyzyny hiç kime rowa górmán, gelýán sawçylary yzyna gaýtarypdyr. Tañrynyñ emri bilen asmandan bir bóri inýár.Shu bórúden we shol owadan gyzdan dórán neberelere soñra uýgur diýilipdir.
Merkezi Aziýada iñ medenýetli we juda gadymy halk bolan uýgurlaryñ etnik ady hem onlarça alymlaryñ únsúni ózúne çekipdir. Meselem 974-nji ýylda ýazylan Kýu-Wu-taý diýen hytaý çeshmesinde uýgur sózi hókúmdary shóhratlandyrýan we hújúm edýán diýlip terjime dilýár.
Reşideddiniñ pikiriçe, Oguz hanyñ iline goshulyp, onuñ Gara hanyñ garshysyna alyp baran sóweshlerine ýardam berenligi úçin, Oguz han bu halka Uýgur diýip at beryár.Bu túrki sóz uýmak ishliginden bolup uýujy ,goshulan,birleshen, diýen manydadyr.Abylgazy hem bu ady sheýlerák terzde dúshúndirýár.
Türk etnonimleri diýen kitabynyñ bir babyny ýórúte uýgur sózúni derñemeklige bagyshlan garagalpak alymy D.Aýmyradow bu etnonimi Uý (ýúñ, túý, saç manysynda) we gur (gara) sózlerinden hasaplap, onuñ gara saçlylarmanysynyñ tarapyny tutýar.Shu kitapda bu etnonimiñ manysy barada dúrli pikirleri hem getiryár.
Biziñ çaklaýshymyza górá uýgurlaryñ we oguzlaryñ gadymy garyndash bolshy ýaly, olaryñ etnik atlary hem shol bir kókden dórápdir.Kábir túrki halklar meselem(çuwaşlar) z sesi bilen gutarýan túrki sózleri r sesi bilen aýdýarlar: oguz+ogur,,,dokuz+tohar,sekiz+seker, geler + gelmez ýaly sózlerde bu fonetiki hadysa túrkmen dilinde-de dush gelýár.Diýmek, uýgur sózi r - dilli túrki taýpalar.Oguz hem z dilliler tarapyndan dóredilen atlardyr.Muny VIII asyr uýgurlaryna dokuzoguz diýlendigi hem tassyklaýar(ilki dówlet guranda, uýgurlar 9 sany oguz taýpasyndan ybarat eken)


text:
Материалы
FILOLOGIÝA FAKULTETI
Kontaktlary (salgylary)
Salgysy: Belarus Respublikasy,ş. Gomel, köç. Sowetsk, 108
Telefon: +375-232-57-30-39
E-poçtasy: Этот адрес электронной почты защищен от спам-ботов. У вас должен быть включен JavaScript для просмотра.
Fakultetiň internet sahypasy: http://philology.gsu.by/
Dekan
POLUÝAN
Ýelena Nikolaýewna
Filologiýa ylymlaryň kandidaty, dosent
Telefon: +375-232-57-30-39
Kafedralar:
Belarus dili kafedrasy
Belarus edebiýatynyň kafedrasy
Belarus medeniýeti we folkloristikalar kafedrasy
Rus we dünýä edebiýatynyň kafedrasy.
Rus umumy we slawýan dil biliminiň kafedrasy.
Taryhy maglumat
Filologiýa fakultetiniň taryhy dörän wagtyndan we Gomel pedagogika institutynyň emele gelişinden başlanýar. 88 ýyllap fakultetiň bolmagy edebi-lingwistikada, edebi, taryh-filologiýadan filologiýa ýoly geçdi.
Häzirki wagtda fakultetda.
Filologiýa fakulteti- uniwersitetda gadymy fakultetleriň biridir.Onuň düzüminde 5 kafedra bar: belarus dili; belarus edebiýaty; rus, umumy we slawýan dil bilimi; rus we dünýä edebiýatlary;belarus medeniýeti we folkloristikalary. Hemme kafedralar okuw-terbiýeleýji prosesi diňe bir filologiýa fakultetda däl eýsem uniwersitetiň başga fakultetlerinde hem amala aşyrylýar. Kafedralar ýokary kwalifikasiýaly kadrlar (işgärler) komplektinden düzülen. Okuw prosesi 52 mugallymy alýar, olaryň içinde 8-si filologiýa ylymlaryň doktory we 31-si filologiýa ylymlaryň kandidaty derejelerni eýeleýär. Hytaý dili dersini HHR-dan stajýor-mugallym alyp barýar.
Häzirki wagtda şu fakultetde 283 talyp we 37 magistrant okaýar.
Bu fakultet dil bilimi we edebiýat ylymyny öwreniş boýunça ýokary kwalifikasiýaly, edebi-redaksion işgärleri, kompýuter-filologiýa ugurlary boýunça hünärmenleri taýýarlaýarlar. Fakultetiň uçurumlary alymlaryň, ýazyjylaryň, ülkäni öwrenijileriň, ylmy merkezleriň, ÝOJ-yň, muzeýleriň, arhiwlaryň, wedomstwalaryň, köpçülikleýin habar beriş serişdeleriň, dolandyryjy we häkimýet edaralarynyň, jemgyýetçilik guramalaryň hataryny doldurýarlar.
Okuw-metodiki prosesi üpjün etmek üçin fakultetda aktiw işleýän konfusiýa otagy, polýak dili otagy, iwrit dilini öwrenýän otagy, rusistikalar sebit merkezi, “Watançylyk” edebi-ýaýradyjy merkezi, talyplaryň folklor ylmy-barlaglar barlaghanasy, kompýuter otaglary, gaçgaklar üçin dil taýýarlanyş otagy, “Alma-Mater” edebi muzeýi döredilen.
Fakultetda baý we gyzykly talyp durmuşy bar. Iň gowy okaýjy, slawistika agşamlary, folklor baýramçylyklar bäsleşigi diňe bir fakultetde däl eýsem slawýan we welaýat kitaphanalarda şäher ýerlerde hem gyzykly geçýär. Fakultetda wagtly-wagtynda ylmy we medeniýet işgärler bilen şäheriň, welaýatlaryň, respublikalaryň döredijilik kollektiwleri ( kärdeşleri) bilen, respublikalatyň ýakyn we uzak daşary ýurtlaryň ÝOJ-ny alyp barýan alymlar bilen duşuşyklar geçirilýär.
Fakultetiň alymlary taryhyň meseleleri, leksikologiýalar, belarus diliň leksikografiýalar, sözleyiş medeniýeti we stilistikalar, medeniýetleriň emele gelmeginiň ýollary, etnografiýalar we belarus folklorlary,, häzirki zaman belarus edebiýatynda täze döremeler, edebiýat ylymyny öwreniş we doganlyk edebiýatynyň däp-dessurlary we şuňa meňzeşleriň ylmy barlaglarny geçirýärler. Barlaglaryň netijeleri belarus we rus dil bilimi, folklor we medeniýet, edebiýat ylymyny öwreniş meselelere bagyşlanan her ýylda geçirilýän halkara we respublikan ylmy we ylmy-tejribeler konferensiýada oýlanyşylýar.
Fakultetda dil bilimi we edebiýaty öwreniş ylym ugrundan uly mekdepler döredilen, ýagny şoňa jogapkärçilik çekýän profesorlar: Stankewiç A.A., Leşinskaýa O.A., Şteýner I.F., Kowal W.I., Rogalew A.F., Nowak W.S. “Gomel döwlet uniwersitetiniň Habarlary” atly resenzirlenen ylmy žurnaly redaktirlemek we taýýarlamagy amala aşyrmak.
“Rus dili” “Belarus dili” “Belarus edebiýaty” “Rus edebiýaty” hünärleri boýunça ylmy işgärleri taýýarlaýyş aspiranturan üsti bilen amala aşyrylýar. “Belarus dili” hünäri boýunça doktorantura açyk.
Filologiýa fakultetinde 2010.ý bäri “dil bilimi we “Edebiýat ylymyny öwreniş” hünäri boýunça magistratura işleýär.
Fakultetda 283 talyp we 37 magistrant okaýar.
Hünarler
Gündizki (büjet we tölegli):
- 1-21 05 01 Belarus filologiýasy (ugry boýunça) ugry 1-21 05 02-01 Belarus filologiýasy (edebi-redaksion iş).
- 1-21 05 02 Rus filologiýasy (ugry boýunça) ugry 1-21 05 02-01 Rus filolgiýasy (edebi-redaksion iş)
- 1-21 05 02-02 Rus filologiýasy ( kompýuter üpjünçilik).
Gaýybana gysgaldylan (büjet we tölegli):
- 1-21 05 01 Belarus filologiýasy (ugry boýunça) ugry 1-21 05 02-01 Belarus filologiýasy (edebi-redaksion iş).
- 1-21 05 02 Rus filologiýasy (ugry boýunça) ugry 1-21 05 02-01 Rus filolgiýasy (edebi-redaksion iş)
Hünär öwretmeler
Gündizki:
1-21 05 01-01 Belarus filologiýasy (edebi-redaksion iş):
- 1-21 05 01-01 02 Edebiýat ylymyny öwrrniş
- 1-21 05 01-01 02 Dil bilimi
1-21 05 02-01 Rus filologiýasy (edebi-redaksion iş):
- 1-21 05 02-01 02 Edebiýat ylymyny öwrrniş
- 1-21 05 02-01 01 Dil bilimi
1-21 05 02-02 Rus filologiýasy ( kompýuter üpjünçilik):
- 1-21 05 02-02 02 Edebiýat ylymyny öwrrniş
- 1-21 05 02-02 01 Dil bilimi
Gaýybana:
1-21 05 01-01 Belarus filologiýasy (edebi-redaksion iş):
- 1-21 05 01-01 02 Edebiýat ylymyny öwrrniş
- 1-21 05 01-01 01 Dil bilimi
1-21 05 02-01 Rus filologiýasy (edebi-redaksion iş):
- 1-21 05 02-01 02 Edebiýat ylymyny öwrrniş
- 1-21 05 02-01 01 Dil bilimi
Ylmy ugurlar
- Häzirki zaman we taryhy edebiýatyň we şiwe (dialekt) leksikologiýalaryň hem leksikografiýalaryň aktual meseleleri. Stilistiklaryň, lingwopeotikalaryň we lingwopragmatikalaryň meselelri.
- Rus belarus we beýleki slawýan dilleriň appelatiw (şikaýat) we onamastik leksikalarynyň suratlandyrma we diahronik barlagy; leksika we slawýan dilleriň frazeologiýasy lingwokognitiwyň lingwogenderiň we etnomedeniýetiň jähitlerinde; lingwopragmatik jähtinde çeperçilik teksti.
- Aýratyn gumanitar akyl ýetirmäni aňlatýan tertip-düzgün umumylygynyň arasyndaky ugrunda filosofiýa, psihologiýa, edebiýatlaryň nazarýeti we adamzady öwreniş döwri bilen başga ugurlary edebiýatyň taryhy folklor usulýet deňeşdirmeleri we edebiýatyň sosiomedeniýet jähitlerini öwrenmek.
Abituriýentler (dalaşgärler)
“F.Skorin adyndaky Gomel döwlet uniwersiteti” bilim guramasynyň filologiýa fakulteti sözi gowy görýän, ene diliniň owadanlygyna haýran galýan, mugallym bolmagy arzuw edýän, habarçy, şahyr ýa-da ýazyjy, dil barlaglaryny, edebiýatlary, medeniýetleri, terjimeçi, täze perspektiw ugurlarynda pioner, kompýuter tehnologiýa ugurlaryny kesgitleýän adamlaryň hemmesine garaşýar. Biz filologlary, rus ýa-da belarus dilleri we edebiýat mugallymlary taýýarlaýarys. Şeýle hem 2 sany täze ugurlar boýunça taýýarlygy amala aşyrýarys: edebi-redaksion işi we kompýuter üpjünçiligi.
“Edebi-redaksion iş” ugruny saýlap alan talyplar teksti referat etmek we redaktirlemek usulyny tejribede öwrenýärler; redaktorlyk we korrektor düzedişleriň türgenliklerini ele alýarlar; awtorlar tekstini häzirki zaman informasion tehnologiýalaryň hasabyna redaktirlap başarýarlar.
“Kompýuter üpjünçilik” ugruny çäginde taýýarlaýyş uçrumlara häzirki zaman lingwistik informasion çeşmeleri we kompýuter ulgamlaryň (sistemalaryň) eksperti bilen işlemäge rugsat berilýär; filologiýa işleriniň kompýuter üpjünçiligi boýunça türgençilik işlerini ulanmak; professional işlerinde awtomatiki gaýtadan işleýiş we tekstleriň meňzetmeleri boýunça bilgileri we endikleri ulanmak; maglumaty gaýtadan işleýişiň tejribe ähmiýetli ulgamlary bilen işlemek.


text:
Telefonyň haýal işleýän bolsa zarýat has çalt gutarýan bolsa, munyň sebäbi bizden habarsyz telefonymyzda işläp durýan programalar we LINE ýaly internet bilen işleýän programalar ýada oýnaýan oýunlarymyzyň günlük üýşürýän hapalarydyr. Eger-de telefonyň şeýle agyr işleýän bolsa DU Speed Booster & Cleaner şu programany almagy maslahat berýän. Programa size ýokardaky näsazlyklary ýekeje düwmä basanyňyzda düzlap berer.
Programada Trash cleaner düwmesine bassaňyz telefonyňyzdaky gereksiz hapalary arassalar.
Phone boost düwmesi bolsa telefonyňyzda gereksiz işläp duran zarýady boş ýere alyp duran funksialary öçürer.
ÖWRENMELI size işiňizde üstünlük arzuw etýär! Biz bilen galanyňyz üçin köp sag boluň! Programany dostlaryňyz bilen paýlaşmagy unutmaň! Mundan beýläk size has gyzykly sapaklarymyz garaşýar. Öwrenmeliden daşlaşmaň!
2,386 gezek okaldy


text:
Habarlar 11 march 2017
Resmi habar
15-16-njy martda Türkmenistanyň Prezidentiniň Katar Döwletine döwlet sapary meýilleşdirildi
Katar Döwleti bilen diplomatiki gatnaşyklar 1996-njy ýylyň noýabrynda ýola goýuldy. Hormatly Prezidentimiziň 2010-njy ýylyň oktýabr aýynda Katar Döwletine bolan resmi saparynyň hem-de Kataryň Emiriniň geçen ýylyň mart aýynda ýurdumyza bolan resmi saparynyň netijeleri boýunça gazanylan ylalaşyklar netijeli hyzmatdaşlygy işjeňleşdirmäge kuwwatly itergi berdi.
Jemgyýet
Türkmenistan ahalteke bedewlerini Bütindünýä Medeni mirasyň sanawyna goşmak baradaky teklip bilen ÝUNESKO ýüz tutmagy meýilleşdirýär
Bu ýerde çykyş edenler halkymyzyň milli buýsanjy bolan ahalteke bedewleriniň abraýyny ýokarlandyrmakda hormatly Prezidentimiz Gurbanguly Berdimuhamedowa möhüm ornuň degişlidigini bellediler. “Behişdi bedewlere” aýratyn gadyr goýýan we at çapmagyň ussady hem-de atçylyk sportunyň wagyz edilmegi ugrunda yzygilderli tagalla edýän döwlet Baştutanymyzyň alyp barýan giň möçberli işiniň netijesinde häzirki döwürde ýurdumyzyň atçylyk ulgamy sazlaşykly ösüş ýoluna düşdi.
Jemgyýet
Aşgabatda innowasiýa tehnologiýaly stomatologiýa we oftalmologiýa ylmy merkezleri açyldy
Oňa ýurdumyzyň saglygy goraýyş ulgamynyň ýolbaşçylary, lukmançylyk jemgyýetçiliginiň wekilleri, Döwlet lukmançylyk uniwersitetiniň professor-mugallymlary, talyp ýaşlar we hormatly ýaşulular gatnaşdylar.
Ykdysadyýet
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 28-si hasaba alyndy
Daşary ýurt walýutasyna dürli görnüşli tekiz boýalan we žakkard tüýjümek önümler, aşgarlanmadyk mata, nah ýüplük ýerlenildi. Satyn alan ýurtlar: Russiýa, Birleşen Arap Emirlikleri, Türkiýe. Geleşikleriň umumy bahasy ABŞ-nyň 40 million 257 müň dollaryndan gowrak boldy.


text:
Ispaniýanyň “La Ligasynda” “Barselonany” çempionlyga bir ädim golaýlaşdyran duşuşykda katalonlar Madridiň “Atletikosyndan” 1–0 hasabynda üstün çykdy. Çempionatyň liderine ýeňiş getiren bu goly 26-njy minutda jerime urgusyndan Lionel Messi öz adyna ýazdyrdy. Bu gol Messiniň karýerasynda resmi duşuşyklarda derwezä uran 600-nji goly diýlip, hasaba alyndy. “La Ligada” soňky çempion “Real Madrid” bolsa, ýyldyzlary Beýl we Ronaldonyň (2) gollary esasynda şäheriň beýleki topary “Hetafeni” 3–1 ýeňdi.
* * *
Germaniýanyň “Bundesligasynda” 2-nji orun ugrunda göreşýän “Leipsig” bilen “Borussiýa D.” toparlarynyň duşuşygynda ýeňiş gazanan bolmady. Fransiýanyň çempionatynda PSŽ myhmançylykda “Troýadan” Di Mariýa we Nkunkunyň gollary bilen 2–0 üstün çykdy. 2-nji aýlawyna badalga berlen Russiýanyň çempionatynda birnäçe duşuşyk garly howada oýnaldy we 8 oýnuň ýarysy deňlikde gutardy. Tapgyryň merkezi duşuşygy bolan “Lokomotiw” bilen “Spartagyň” arasyndaky Moskwa derbisinde hasap açylmady. “Rubin” hem 90+1-nji minutda toruna gol goýberdip, ýeňiş gazanmak mümkinçiligini elden giderdi.
* * *
Italiýanyň çempionatynda sanawyň lideri “Napoli” öz meýdançasynda “Romadan” 4–2 hasabynda asgyn gelip, çempionlyk ugrunda uly ýitgä sezewar boldy. Neapollileriň söbügini basyp barýan soňky 6 ýylyň çempiony “Ýuwentus” myhmançylykda “Lasiony” Dibalanyň 90+3-nji minutdaky ýeke-täk goly bilen utmagy başardy. “Serie A-da” galan beýleki duşuşyklar “Fiorentina” toparynyň 31 ýaşly goragçysy Dawide Astoriniň garaşylmadyk ýagdaýda aradan çykmagy sebäpli yza süýşürildi. “Milanyň” ýaşlar düzüminde futbola başlan Astori “Kaliari” toparynda özüni tanadypdy. 2015-nji ýyldan bäri “Fiorentinada” oýnap gelýän Astori Italiýanyň milli ýygyndysynda-da 14 duşuşyk geçirdi. Astori 2 ýaşly gyzy Wittoriýanyň kakasydy.
Çempionlyga 4 ýeňiş galdy
Angliýanyň çempionatynda “Mançester Siti” soňky çempion “Çelsini” Bernardo Silwanyň 46-njy minutdaky goly bilen 1–0 hasabynda utdy. Bu netijelerden soň, “Siti” galan 9 duşuşygyň 4-sinde ýeňiş gazansa, onda olar nobatdaky çempionlygyny yglan ederler. “Mançester Ýunaýted” myhmançylykda “Kristal Palas” bilen duşuşyp, garşydaşynyň 2–0 öňe saýlanandygyna garamazdan, 90+1-nji minutdaky Matiçiň owadan goly esasynda 3–2 ýeňiş gazandy.